sagorsarker/bangla-wikipedia huggingface dataset:
করিম উদ্দিন আহমেদ

করিম উদ্দিন আহমেদ ছিলেন একজন বিখ্যাত ব্যবসায়ী, ৬ নং সেক্টরের মুক্তিযুদ্ধের অন্যতম সংগঠক ও সফল রাজনীতিবিদ। তিনি লালমনিরহাট-২ (তৎকালীন রংপুর-৬) আসন থেকে ১৯৭০-এর সাধারণ নির্বাচনে পকিস্তান প্রাদেশিক সংসদের সদস্য নির্বাচিত হন এবং বাংলাদেশ স্বাধীনতা লাভের পর একই আসন থেকে ১৯৭৩-এর নির্বাচনে সংসদ সদস্য নির্বাচিত হন। তিনি লালমনিরহাট জেলার কালীগঞ্জ থানায় জন্মগ্রহণ করেন। তিনি তার উপজেলা কালীগঞ্জের জন্ম থেকে শুরু করে শিক্ষাপ্রতিষ্ঠান, অবকাঠামো প্রতিটা ক্ষেত্রেই তার অবদান লেগে আছে। অসংখ্য স্কুল, কলেজ, মাদ্রাসা, এতিমখানা প্রতিষ্ঠা করেছেন তিনি নিজ এলাকায়। স্বাধীন বাংলাদেশে লালমনিরহাট জেলায় এক বিরাট জনসম্মেলনে প্রথম পতাকা উত্তোলন করেন তিনি। কালীগঞ্জ উপজেলার সর্বপ্রথম উপজেলা পরিষদের চেয়ারম্যান করিম উদ্দিন আহমেদ। ১৯৯১ সালে রংপুর মেডিকেলে মারা যান। বর্তমানে তার ছেলেমেয়েরা নিজ নিজ জায়গায় স্বশিক্ষিত হয়ে কালীগঞ্জ উপজেলার জন্য কাজ করে যাচ্ছেন। বড় ছেলে নুরুজ্জামান আহমেদ বাংলাদেশ সরকারের মন্ত্রী হিসেবেও দায়িত্ব পালন করেছেন।
করিম উদ্দিন আহমেদ লালমনিরহাট জেলার কালীগঞ্জ উপজেলার কাশীরাম গ্রামে ১৯২৩ সালের ১৯শে মার্চ জন্মগ্রহণ করেন। তার পিতা ছিলেন মৌলভী আজিম উদ্দিন আহমদ এবং মা নেছাবি বেওয়া। তার প্রাথমিক শিক্ষাজীবন শুরু হয় মদনপুর বৈরাতীর নিলাম্বর পণ্ডিতের পাঠশালায় পরবর্তীতে গঙ্গাচড়ার চিলাখাল পাইকান মাদ্রাসায় পড়ালেখা করেন। এরপর ভর্তি হন তুষভাণ্ডার উচ্চ বিদ্যালয়ে যেখানে তিনি দশম শ্রেণী পর্যন্ত পড়ালেখা করেন।
মাড়োয়ারীদের ব্যবসা প্রতিষ্ঠানে চাকরি দিয়ে ১৯৪৫ সালে কর্মজীবন শুরু করলেও পরবর্তীতে নিজেই পাট ও তামাক ব্যবসায় যুক্ত হন।
করিম উদ্দিন আহমেদ তার জীবদ্দশায় কালীগঞ্জ উপজেলায় বেশ কিছু শিক্ষাপ্রতিষ্ঠান প্রতিষ্ঠা করেন তার মধ্যে উল্লেখযোগ্য হলো, কালীগঞ্জ করিম উদ্দিন পাবলিক পাইলট উচ্চ বিদ্যালয়, কালীগঞ্জ করিম উদ্দিন পাবলিক ডিগ্রী কলেজ, করিম উদ্দিন প্রাথমিক বিদ্যালয় ও করিমপুর নেছারিয়া দাখিল মাদ্রাসা। এছাড়াও তিনি সাহিত্য ও সংস্কৃতির বিকাশেও ভূমিকা পালন করেন।
১৯৭১ সালে বাংলাদেশের স্বাধীনতা যুদ্ধ শুরু হলে করিম উদ্দিন আহমেদ কালীগঞ্জ সংগ্রাম পরিষদের সভাপতির দায়িত্ব পালন করেন এবং কালীগঞ্জে মুক্তিবাহিনী গঠনে ভূমিকা পালন করেন। তার বাড়িতে মুক্তিবাহিনীর কার্যালয় স্থাপন করে স্থানীয় যুবকদের প্রশিক্ষণের ব্যবস্থা করেন। কালীগঞ্জ মাঠে আয়োজিত জনসভায় তিনি স্বাধীন বাংলাদেশের পতাকা উত্তোলন করেন। পাকিস্তানি বাহিনী কালীগঞ্জ দখল করার পর তিনি ভারতের কোচবিহারে চলে যান এবং সেখানে মুক্তিবাহিনীর দুটি ক্যাম্প স্থাপন করেন। এসময় তিনি উত্তরাঞ্চলীয় মুক্তিবাহিনীর সংগঠক হিসেবে বাংলাদেশ ও ভারতে দায়িত্ব পালন করেন।
ব্রিটিশ বিরোধী ভারত ছাড় আন্দোলনে মুকুন্দ দাসের অন্যতম সহযোগী হিসেবে কাজ করার সময় করিম উদ্দিন আহমেদ গ্রেফতার হন। ১৯৫৪ সালে ইউনিয়ন বোর্ডে নির্বাচিত হওয়ার মাধ্যমে রাজনীতিতে প্রবেশ করেন। টানা ১৬ বছর ইউনিয়ন বোর্ডের দায়িত্ব পালন করেন। লালমনিরহাট-২ আসন থেকে ১৯৭০-এর সাধারণ নির্বাচনে পকিস্তান প্রাদেশিক সংসদের সদস্য নির্বাচিত হন এবং বাংলাদেশ স্বাধীনতা লাভের পর একই আসন থেকে ১৯৭৩-এর নির্বাচনে সংসদ সদস্য নির্বাচিত হন।
করিম উদ্দিন আহমেদ ১৯৯১ সালের ২৮ আগস্ট ৬৮ বছর বয়সে রংপুর মেডিকেল কলেজ হাসপাতালে মৃত্যুবরণ করেন।
ডেবোনেয়ার (ম্যাগাজিন)

ডেবোনেয়ার হচ্ছে ভারতের একটি মাসিক যৌন উত্তেজক ম্যাগাজিন যদিও এই ম্যাগাজিনে সম্পূর্ণ উলঙ্গ চিত্র ছাপা হয়না।
ম্যাগাজিনটি ১৯৭৩ সালে সর্বপ্রথম বের করা হয়। ম্যাগাজনের প্রথম সংখ্যা ১৯৭৪ এর এপ্রিলে বের হয়। প্রথম প্রকাশনার সঙ্গে যুক্ত ছিলেন সুশীল সোমনি। ম্যাগজিনটি জনপ্রিয় হয়ে ওঠে জাঙ্গিয়া পরিহিত উন্মুক্ত স্তনে নারীদের ছবি প্রদর্শনের জন্য, প্রথম সম্পাদনা করেছিলেন অশোক রাও কবি। বিনোদ মেহতাও ম্যাগাজিনটির সম্পাদক হিসেবে কাজ করেছেন। ২০০৫ সালে দেরেক বসু ম্যাগাজিন থেকে নগ্ন ছবি সরিয়ে দেওয়ার সিদ্ধান্ত নেন এবং কোনো নারীর স্তন এরপর থেকে আর উন্মুক্ত অবস্থায় চিত্রিত হয়নি। ম্যাগাজিনটি মাসিক হিসেবে বের হয়।
ডেবোনেয়ার ম্যাগাজিনে দেখানো ছবিগুলো সবই ছিলো ভারতীয় নারীদের এবং এমনকি কিছু কিছু বলিউড অভিনেত্রীরও ছবি তুলে কভারে দেওয়া হয় যখন ঐ অভিনেত্রীরা তাদের ক্যারিয়ারের শুরুর দিকে ছিলেন। অভিনেত্রী জুহি চাউলা এবং মাধুরী দীক্ষিত এর অনগ্ন কিন্তু যৌনাবেদনময়ী ছবি ছাপানো হয়েছিলো, গৌতম রাজধ্যক্ষ ছবিগুলো তুলে ছিলেন যিনি একজন নামকরা ফটোগ্রাফার ছিলেন।
কেন লোচ

কেনেথ চার্লস লোচ (ইংরেজি: Kenneth Charles Loach; জন্ম: ১৭ই জুন ১৯৩৬) হলেন একজন ইংরেজ নাট্য ও চলচ্চিত্র পরিচালক। তিনি সাধারণত টেলিভিশন নাটক ও স্বাধীন চলচ্চিত্র পরিচালনা করে থাকেন। তিনি তার সামাজিকভাবে সমাদৃত পরিচালনার ধরন ও সামাজিক ধারণার জন্য প্রসিদ্ধ। সামাজিক বিভিন্ন সমস্যা বিষয়ক তার কয়েকটি চলচ্চিত্রের মধ্যে রয়েছে দারিদ্র সম্পর্কিত "পুওর কাউ" (১৯৬৭), আশ্রয় ও গৃহহীনদের নিয়ে নির্মিত "ক্যাথি কাম হোম" (১৯৬৬), এবং শ্রমিক অধিকার সম্পর্কিত "রিফ-রাফ" (১৯৯১) ও "দ্য ন্যাভিগেটরস্‌" (২০০১)।
লোকের "কেস" (১৯৬৯) চলচ্চিত্রটি ব্রিটিশ ফিল্ম ইনস্টিটিউটের এক ভোটে বিংশ শতাব্দীর সপ্তম সেরা ব্রিটিশ চলচ্চিত্রের মর্যাদা লাভ করে। তার নির্মিত দুটি চলচ্চিত্র, "দ্য উইন্ড দ্যাট শেকস দ্য বার্লি" (২০০৬) ও "আই, ড্যানিয়েল ব্লেক" (২০১৬) কান চলচ্চিত্র উৎসবে পাল্ম দর অর্জন করে। লোচ নবম চলচ্চিত্র নির্মাতা হিসেবে দুবার এই পুরস্কার অর্জন করেন।
লোচ ১৯৩৬ সালের ১৭ই জুন ওয়ারউইকশায়ারের নুনেয়াটনে জন্মগ্রহণ করেন। তার পিতা জন লোচ ও মাতা ভিভিয়েন (জন্মনাম: হ্যামলিন)। তিনি রাজা চতুর্থ এডওয়ার্ড গ্রামার স্কুলে পড়াশোনা করেন। ১৯ বছর বয়সে তিনি রয়্যাল এয়ার ফোর্সে যোগদান করেন। তিনি সেন্ট পিটার্স কলেজ, অক্সফোর্ডে আইন নিয়ে পড়াশোনা করেন এবং তৃতীয় শ্রেণিতে ডিগ্রি অর্জন করেন। অক্সফোর্ড বিশ্ববিদ্যালয়ের এক্সপেরিমেন্টাল থিয়েটার ক্লাবের সদস্য হিসেবে তিনি ১৯৫৯ সালে শেকসপিয়ার মেমোরিয়াল থিয়েটারে "বার্থলমিউ ফেয়ার" নাটক নির্দেশনা দেন এবং এতে তিনি ড্যান জর্ডান নকেম চরিত্রে অভিনয়ও করেন। অক্সফোর্ড থেকে পাশ করার পর তিনি নাট্যকলাকে পেশা হিসেবে বেছে নেন।
ট্যাবু

কোনো সমাজে ট্যাবু (taboo) হল একটি অন্তর্নিহিত নিষেধ বা ধর্মীয় বা সামাজিক বেড়াজাল অতিক্রম বা কোনো কিছুর বিরুদ্ধে নিরুৎসাহিত সাংস্কৃতিক অনুভূতি, যা খুবই বিপদজনক বা বীভৎস, বা সম্ভবত সাধারণ মানুষের কাছে অত্যন্ত পবিত্র বা অপবিত্র বিবেচনাবোধ। কার্যত সকল সমাজে এ ধরনের নিষেধাজ্ঞা বর্তমান রয়েছে, রাষ্ট্র এবং সমাজভেদে ট্যাবুর ভিন্নতা দেখা যায়।
ইংরেজি ট্যাবু শব্দটি টোঙ্গান টাপু বা ফিজীও টাবু শব্দ থেকে এসেছে, যার অর্থ নিষিদ্ধ, অননুমোদিত। ১৭৭৭ সাল থেকে এটি ইংরেজি ভাষায় ব্যবহৃত হচ্ছে, যখন ব্রিটিশ এক্সপ্লোরার জেমস কুক টোঙ্গা পরিদর্শন করেছিলেন এবং ট্যাবুর টোঙ্গান ব্যবহার ছিল কোন জিনিস খাওয়া বা ব্যবহার করা নিষিদ্ধ।
সিগমুন্ড ফ্রয়েড কল্পনা করেছিল যে, সমাজ গঠিত হওয়ার শুরুর দিকে অজাচার ও পিতৃহত্যা দুটি ছিল সার্বজনীন ট্যাবু। যাহোক, যদিও নরমাংশ ভোজন, দলগত হত্যাকাণ্ড এবং অজাচার অধিকাংশ সমাজে ট্যাবু, তবুও প্রাচীন রোমান মিশরে ভাই ও বোনের মধ্যে বিবাহ সংঘটিত হয়েছে।
বালুখালি শরণার্থী শিবির

বালুখালি শরণার্থী শিবির হল বাংলাদেশের কক্সবাজারে অবস্থিত একটি শরণার্থী শিবির। আন্তর্জাতিক অভিবাসন সংস্থা বালুখালি এবং তৎসংলগ্ন কুতুপালং শরনার্থী শিবিরকে একত্রে এই দুটিকে "কুতুপালং-বালুখালি সম্প্রসারণ স্থান" নামে ডাকে। ২০২১ সালের মার্চ মাসে এক অগ্নিকাণ্ডে এই শিবিরের অনেক ঘরবাড়ি ক্ষতিগ্রস্ত হয় ও হতাহতের ঘটনা ঘটে।
নেল্লোর

নেল্লোর ভারতের অন্ধ্রপ্রদেশ রাজ্যর নেল্লোর জেলার একটি শহর ও জেলা সদর দপ্তর। এটি পেননা নদীর তীরে অবস্থিত এবং এটি রাজ্যের চতুর্থ বৃহত্তম ও জনবহুল শহর। 
নেল্লোর চোল, পল্লব, পান্ড্য, মৌর্য্য সাম্রাজ্য, চেদি রাজবংশের খারভেলা, সাতবাহন, কাকাতী, কালিঙ্গ সাম্রাজ্যের পূর্বগঙ্গা সাম্রাজ্য, বিজয়নগর সাম্রাজ্য, কর্ণাটকের নওয়াব ও অন্যান্য রাজবংশের শাসনের অধীনে ছিল।
নেল্লোর তানজভুর মৌর্য সাম্রাজ্যের অধীনে প্রথম রাজেন্দ্র চোল শাসিত চোলার সময় থেকে অস্তিত্ব ছিল এবং খ্রিষ্টপূর্ব তৃতীয় শতাব্দীতে অশোকের শাসন ছিল। পল্লব রাজবংশের শাসকদের দ্বারা নেল্লোর অধীগ্রহণ করা হয় এবং এটি ৬ ষ্ঠ শতকের শেষের দিকে পর্যন্ত স্থায়ী ছিল, পরবর্তীকালে চোলার শাসকরা দীর্ঘকাল ধরে নেল্লোরকে শাসন করে। তেলুগু চোল ১৩ শতকের পতনের সাথে মিলিত হয়েছেন। তামিল শিলালিপিতে থেকে জানা যায় ত্রৈয়দশ শতাব্দীর ত্রয়োদশ শতাব্দীতে পতন না হওয়া পর্যন্ত চোল রাজ্যের অংশ ছিল নেল্লোর। পরে এটি কাকাতী, বিজয়নগর সাম্রাজ্য, গোলকুন্ডার সুলতানাত, মুগল সাম্রাজ্যের অংশ হয়ে ওঠে এবং আর্কোট নওয়াব ১৮ শতকে ব্রিটিশ কর্তৃক আর্কোট নওয়াব থেকে নেল্লোরকে নিয়ে নেওয়া হয়েছিল এবং ব্রিটিশ ভারতে মাদ্রাজ প্রেসিডেন্সির অংশ ছিল।
তেলুগু ভাষার উত্থানে এবং অন্ধ্র প্রদেশের রাজ্যের গঠনে শহরটির গুরুত্বপূর্ণ ভূমিকা ছিল। অন্ধ্রপ্রদেশ গঠনের জন্য মৃত্যু পর্যন্ত উপস্তিত ছিলেন নেল্লোরের পোট্রি শ্রীরামুলু।
নেল্লোর শহর ১৪.৪৪ ডিগ্রি উত্তর ৭৯.৯৮ ডিগ্রি পূর্বে অবস্থিত। সমুদ্র সমতল হতে এর গড় উচ্চতা হল ১৮ মিটার (৫৯ ফুট)। 
২০১১ সালের আদমশুমারি অনুযায়ী, নেল্লোর শহরের জনসংখ্যা ছিল ৪,৯৯,৫৭৬ জন। গড় সাক্ষরতার হার ৮৩.৫৯% (পুরুষ ৮৭.৫৩%, মহিলা ৭৯.৫২%)যা রাজ্য গড় ৭৩.০০% -এর থেকে বেশি। শহরটিতে সাক্ষর ব্যক্তির সংখ্যা ৩,৮৭,১৯২। শহর জনসংখ্যা বিস্তৃত ১৫ টি গ্রাম পঞ্চায়েতগুলির মধ্যে মিলিত হয়ে নেল্লোর মিউনিসিপাল কর্পোরেশনে জনসংখ্যা ৬,০০,৮৬৯ জন। 
এই শহরে কিছু শিল্প কারখানা গড়ে উঠেছে, যেমন নিপ্পো ব্যাটারি কারখানা, আপা চামড়া জুতা কারখানার ইত্যাদি। পূর্ব দিকে সমুদ্র ও উর্বর জমির প্রান্তিকতা ও জলবিদ্যুৎ প্রাচুর্যতা কৃষি সমৃদ্ধির দিকে নিয়ে যায়। এই এলাকার সর্বাধিক উৎপাদক শিল্প হল চিংড়ি চাষ। 
কেপিসিএল কর্তৃক কৃষ্ণাপত্তনাম ইফ্রাটেক প্রাইভেট লিমিটেড দ্বারা বন্দরের নিকটবর্তী ১২,০০০ একর বিশেষ অর্থনৈতিক অঞ্চল (এসইজেড) স্থাপন করা হচ্ছে। এসিজেড ₹৬,০০০ কোটি টাকা বিনিয়োগ করে এবং ৩০,০০০ সরাসরি কর্মসংস্থান তৈরির প্রত্যাশা করে। এসিজেড মাহিন্দ্র ইঞ্জিনিয়ারিং দ্বারা ডিজাইন করা হচ্ছে এবং এটি একটি মাল্টি-প্রোডাক্ট এসিজেড। 
বার্ষিক রটেলা পান্ডুগা/রতীয়ান কি ঈদ সোনারাল চেরুভু'য়ের তীরে বারো শহীদ দরগাহ (বারো শহীদদের মঠ)-এ বার্ষিক উৎসব অনুষ্ঠান হয়। ঘটনাটি রোটস (ফ্ল্যাট ব্রেড) বিনিময় এবং সমস্ত ধর্মীয় পটভূমি থেকে দর্শকদের আকর্ষণ করার ফলে এটি জনসাধারণের মধ্যে পরিচিতি পেয়েছে। 
রাজ্য বিদ্যালয় শিক্ষা বিভাগের সরকারি, অনুমোদিত এবং বেসরকারি বিদ্যালয়গুলিতে প্রাথমিক ও মাধ্যমিক স্তরের শিক্ষা প্রদান করা হয়। বিভিন্ন বিদ্যালয় দ্বারা নির্দেশিত শিক্ষার মাধ্যম হল ইংরেজি ও তেলুগু। 
জাহিনিরিট সংবাদপত্র ও "লয়ার উইকলি" (আইনজীবী সাপ্তাহিক) নামে দুটি পত্রিকা নেল্লোর থেকে প্রকাশিত হয়। উপরন্তু, এনাডু এবং সাকশি নামে দুটি পত্রিকার নেল্লোরের স্থানীয় সংস্করণ মুদ্রণ করা হয়।
রাফ বেলামি

রাফ রেক্সফোর্ড বেলামি (ইংরেজি: Ralph Rexford Bellamy; ১৭ই জুন ১৯০৪ - ২৯শে নভেম্বর ১৯৯১) ছিলেন একজন মার্কিন অভিনেতা। তিনি তার ৬২ বছর কর্মজীবনে মঞ্চ, চলচ্চিত্র ও টেলিভিশনে অভিনয় করেছেন। কেন্দ্রীয় চরিত্রে অভিনয়ের পাশাপাশি পার্শ্ব চরিত্রে অভিনয় করেও তিনি সমাদৃত হয়েছেন। ১৯৩৭ সালে তিনি "দি অফুল ট্রুথ" চলচ্চিত্রে অভিনয় করে শ্রেষ্ঠ পার্শ্ব অভিনেতা বিভাগে একাডেমি পুরস্কারে মনোনীত হন।
বেলামি ১৯০৪ সালের ১৭ই জুন মার্কিন যুক্তরাষ্ট্রের ইলিনয় অঙ্গরাজ্যের শিকাগো শহরে জন্মগ্রহণ করেন। তার মাতা লিলা লুইস (জন্ম: স্মিথ, ২৩শে জানুয়ারি ১৮৭৫ - ১৫ই জুন ১৯৬২) কানাডীয় ছিলেন এবং তার পিতা চার্লস রেক্সফোর্ড বেলামি (১২ই জানুয়ারি ১৮৭৬ - ৭ই অক্টোবর ১৯৬৮)। ১৫ বছর বয়সে তিনি বাড়ি থেকে পালিয়ে যান এবং একটি পথনাট্যে যুক্ত হন। তিনি এই পথনাট্যের সাথে সফরে যান এবং নিউ ইয়র্ক সিটিতে আসেন। তিনি নিউ ইয়র্ক সিটিতে মঞ্চে অভিনয় শুরু করে এবং ১৯২৭ সালের মধ্যে তিনি একটি থিয়েটার কোম্পানির মালিক হন।
১৯৩১ সালে "দ্য সিক্রেট সিক্স" দিয়ে বেলামির চলচ্চিত্রে অভিষেক হয় এবং এই দশক জুড়ে তিনি কেন্দ্রীয় ও পার্শ্ব চরিত্রে অভিনয় করেন। এই সময়ে তিনি ফে রের সাথে পাঁচটি চলচ্চিত্রে অভিনয় করেন।
১৯৩৭ সালে তিনি ক্যারি গ্রান্ট ও আইরিন ডানের সাথে "দি অফুল ট্রুথ" চলচ্চিত্রে অভিনয় করেন। এতে অভিনয়ের জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন।
শিক্ষার অধিকার

মানবাধিকারের সার্বজনীন ঘোষণাপত্রের ২৬তম পরিচ্ছেদ অনুযায়ী সমস্ত মানুষের শিক্ষার অধিকার আছে। এই শিক্ষা (ন্যূনতমপক্ষে প্রাথমিক স্তরে) বিনামূল্যের হবে। প্রাথমিক শিক্ষা বাধ্যতামূলক হবে। কারিগরি ও পেশাগত শিক্ষা সর্বসাধারণের জন্য সুলভ হবে এবং উচ্চশিক্ষা মেধার ভিত্তিতে সবার জন্য সমভাবে লভ্য হবে। শিক্ষার লক্ষ্য হবে মানুষের ব্যক্তিত্বের পূর্ণ বিকাশ সাধন করা এবং মানবাধিকার ও মৌলিক স্বাধীনতাগুলির ব্যাপারে শ্রদ্ধা সুদৃঢ় করা। শিক্ষার কাজ হবে সমস্ত জাতি, বর্ণ ও ধর্মের লোকদের মধ্যে বোঝাপড়া, সহনশীলতা ও বন্ধুত্বকে উৎসাহিত করা, সমাজের উন্নয়ন এবং বিশ্বব্যাপী শান্তি রক্ষায় সহায়তা করা। শিশুকে কী শিক্ষা দেওয়া হবে, শিশুর বাবা-মা তা আগে থেকে নির্ধারণ করার অধিকার রাখেন।
ইউনেস্কো ২০০০ সালে সবার জন্য শিক্ষা আন্দোলনটির সূচনা করে। এর ফলে একবিংশ শতাব্দীর প্রথম দুই দশকে শিক্ষাক্ষেত্রে শিশু-কিশোদের অংশগ্রহণ বৃদ্ধি পেয়েছে।
মুজাসসিমাহ

ইসলামী পরিভাষায় মুশাব্বিহাহ কিংবা মুজাসসিমাহ তাদেরকে বলা হয়, যারা আল্লাহর নামসমূহ ও সিফাত (গুণাবলী) কে সৃষ্টির সাথে তুলনা করে অথবা বলে যে, আল্লাহর গুণাবলী মানুষের গুণাবলীর মতই। যেমন - তারা বলে, আল্লাহর হাত আমাদের হাতের মত, তার কান আমাদের কানের মত ইত্যাদি। এছাড়া তারা কুরআন ও হাদীসে বর্ণিত আল্লাহর হাত, পা, চেহারা, চোখ ইত্যাদি গুণাবলীকে তার গুণাবলী হিসেবে বিশ্বাস না করে তার অঙ্গপ্রত্যঙ্গ বলে বিশ্বাস করে।
কিছু প্রসিদ্ধ মুজাসসিমাহ দল হল: 
আরবীতে তাশবীহ বলা হয়, উভয় স্থানেই একই গুণাবলী থাকার কারণে কোন বিষয়কে অন্য আরেকটি বিষয়ের সাথে মিলানো। আর তাজসীম বলা হয়, মানবিক গুণাবলী কিংবা বৈশিষ্টাবলীকে অন্য কোন বস্তুর দিকে সম্বন্ধযুক্ত করা। 
মুজাসসিমাদের বিরোধীরা তাদের সমালোচনায় সাধারণত কুরআনের সূরা আশ-শুরার ১১ নং আয়াত উল্লেখ করে যেখানে বলা হয়েছে,
খালসা সুরুল

খালসা সুরুল (বৈজ্ঞানিক নাম: "Jamides elpis(Godart)") এক প্রজাতির ছোট আকারের প্রজাপতি যার শরীর ও ডানা ধূসর-খয়েরি বর্ণের এবং সাদা ছোপ দেখা যায়। এরা 'লাইসিনিডি' গোত্রের এবং 'পলিয়োম্যাটিনি' উপগোত্রের সদস্য।
খালসা সুরুল এর প্রসারিত অবস্থায় ডানার আকার ৩০-৪৪ মিলিমিটার দৈর্ঘ্যের হয়।
খালসা সুরুল এর প্রজাতিগুলো হলো:
ভারতে সাধারণত খালসা সুরুল এর যে উপপ্রজাতি দেখা যায় তা হল:
এদের ভারত এর সিকিম থেকে অরুণাচল প্রদেশ পর্যন্ত দেখা যায়।
এরা দ্রুত এবং চকিত উড়ান যুক্ত এবং প্রায়শই আগের জায়গায় ফিরে আসে। ফুলে, পাতায়, পাখীর বিষ্ঠাতে এবং ভিজে মাটিতে বসতে দেখা যায়। বসা অবস্থায় প্রায়ই এদের বারবার ডানা অল্প খোলা ও বন্ধ করতে দেখা যায়। এদের বাসভূমি অন্যান্য সেরুলিয়ান দের অনুরূপ এবং মূলত জঙ্গলবাসী এবং পাহাড়ের পাদদেশ থেকে ১৩০০ মিটার উচ্চতা অবধি এদের দর্শন মেলে। ভিজে জঙ্গল পরিবেশে নিচু উচ্চতা যুক্ত অঞ্চল এদের বিশেষ পছন্দের। পুরুষ নমুনাদের মাঝেমধ্যে মাড্‌-পাডলিং করতে দেখা যায়।
ইরভিং লোসানো

ইরভিং রদ্রিগো লোসানো বায়েনা (; জন্ম: ৩০ জুলাই ১৯৯৫; ইরভিং লোসানো নামে সুপরিচিত) হলেন একজন মেক্সিকীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এর ক্লাব নাপোলি এবং মেক্সিকো জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় অথবা কেন্দ্রীয় আক্রমণভাগের খেলোয়াড় হিসেবে খেলেন। তিনি ভক্তদের কাছে চাকি ডাকনামে পরিচিত।
২০১৫ সালে, লোসানো মেক্সিকো অনূর্ধ্ব-২০ দলের হয়ে মেক্সিকোর বয়সভিত্তিক পর্যায়ে অভিষেক করেছিলেন। প্রায় এক বছর যাবত মেক্সিকোর বয়সভিত্তিক দলের হয়ে খেলার পর, তিনি ২০১৬ সালে মেক্সিকোর হয়ে আন্তর্জাতিক পর্যায়ে অভিষেক করেছেন; মেক্সিকোর জার্সি গায়ে তিনি এপর্যন্ত ৬৪ ম্যাচে ১৭টি গোল করেছেন।
ইরভিং রদ্রিগো লোসানো বায়েনা ১৯৯৫ সালের ৩০শে জুলাই তারিখে মেক্সিকোর মেক্সিকো সিটিতে জন্মগ্রহণ করেছেন এবং সেখানেই তার শৈশব অতিবাহিত করেছেন।
লোসানো মেক্সিকো অনূর্ধ্ব-২০ এবং মেক্সিকো অনূর্ধ্ব-২৩ দলের হয়ে খেলার মাধ্যমে মেক্সিকোর প্রতিনিধিত্ব করেছেন। মেক্সিকোর বয়সভিত্তিক দলের হয়ে তিনি প্রায় ১ বছরে ১৭ ম্যাচে অংশগ্রহণ করে ৭টি গোল এবং দুইটি শিরোপা জয়লাভ করেছেন।
স্টিভেন জুবার

স্টিভেন জুবার (; জন্ম: ১৭ আগস্ট ১৯৯১) হলেন একজন সুইজারল্যান্ডীয় পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব আইন্ট্রাখট ফ্রাঙ্কফুর্ট এবং সুইজারল্যান্ড জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত বাম পার্শ্বীয় মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলে থাকেন।
২০০৭ সালে, জুবার সুইজারল্যান্ড অনূর্ধ্ব-১৭ দলের হয়ে সুইজারল্যান্ডের বয়সভিত্তিক পর্যায়ে অভিষেক করেছিলেন। প্রায় ৬ বছর যাবত সুইজারল্যান্ডের বয়সভিত্তিক দলের হয়ে খেলার পর, তিনি ২০১৭ সালে সুইজারল্যান্ডের হয়ে আন্তর্জাতিক পর্যায়ে অভিষেক করেছেন; সুইজারল্যান্ডের জার্সি গায়ে তিনি এপর্যন্ত ৩৬ ম্যাচে ৮টি গোল করেছেন। তিনি সুইজারল্যান্ডের হয়ে এপর্যন্ত ১টি ফিফা বিশ্বকাপ (২০১৮) এবং ১টি উয়েফা ইউরোপীয় চ্যাম্পিয়নশিপে (২০২০) অংশগ্রহণ করেছেন।
দলগতভাবে, জুবার এপর্যন্ত ৩টি শিরোপা জয়লাভ করেছেন, যার মধ্যে ১টি গ্রাসহোপারের হয়ে এবং ২টি সিএসকেএ মস্কোর হয়ে জয়লাভ করেছেন।
স্টিভেন জুবার ১৯৯১ সালের ১৭ই আগস্ট তারিখে সুইজারল্যান্ডের ভিন্টারটুরে জন্মগ্রহণ করেছেন এবং সেখানেই তার শৈশব অতিবাহিত করেছেন। তার বাবার নাম ওয়াল্টার জুবার এবং মায়ের নাম সুসান জুবার। তার পাঁচ ভাইবোন রয়েছে: মেলানিয়া, কেভিন, সেভেরিন, ডেভিড এবং মারভিন।
২০১৫ সালের ২৭শে মে তারিখে, জুবার তার দীর্ঘদিনের বান্ধবী মিরজানা ভাসোভিচের সাথে বিবাহ বন্ধনে আবদ্ধ হয়েছেন।
কুমারগঞ্জ বিধানসভা কেন্দ্র

কুমারগঞ্জ (বিধানসভা কেন্দ্র) ভারতের পশ্চিমবঙ্গ রাজ্যের দক্ষিণ দিনাজপুর জেলার একটি বিধানসভা কেন্দ্র। 
ভারতের সীমানা পুনর্নির্ধারণ কমিশনের নির্দেশিকা অনুসারে, ৩৮ নং কুমারগঞ্জ বিধানসভা কেন্দ্রটি কুমারগঞ্জ সমষ্টি উন্নয়ন ব্লক এবং 
অশোকগ্রাম, বাসুরিয়া, ছালুন এবং উদয় গ্রাম পঞ্চায়েত গুলি গঙ্গারামপুর সমষ্টি উন্নয়ন ব্লক এর অন্তর্গত।
কুমারগঞ্জ বিধানসভা কেন্দ্রটি ৬ নং বালুরঘাট লোকসভা কেন্দ্রের অন্তর্গত।
২০১১ সালের নির্বাচনে, তৃণমূল কংগ্রেসের মহমুদা বেগম তার নিকটতম প্রতিদ্বন্দ্বী সিপিআই (এম) -এর মাফুজা খাতুনকে পরাজিত করেন।
২০০৬ এবং ২০০১ রাজ্যের বিধানসভা নির্বাচনে, সিপিআই (এম) -এর মাহফুজা খাতুন কুমারগঞ্জ কেন্দ্র থেকে জয়লাভ করেন তার নিকটতম প্রতিদ্বন্দ্বী তৃণমূল কংগ্রেস আহমেদ আলী সরদার এবং ননীগোপাল রায় উভয়কে পরাজিত করেন। অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ১৯৯৬ সালে সিপিআই (এম) -এর দ্বিজেন্দ্রনাথ রায় কংগ্রেসের পরিনিতা সিংহ রায়কে পরাজিত করেন এবং ১৯৯১ সালে কংগ্রেসের প্রবোধ কুমার সিংহ রায়কে পরাজিত করেন। ১৯৮৭ সালে সিপিআই (এম) -এর দ্বিজেন্দ্র মণ্ডল কংগ্রেসের আফ্রাবুদ্দিন সরকারকে পরাজিত করেন। ১৯৮২ সালে সিপিআই (এম) -এর দ্বিজেন্দ্রনাথ রায় কংগ্রেসের শেখন কুমার দাশগুপ্তকে পরাজিত করেন। ১৯৭৭ সালে সিপিআই (এম) -এর জামিনী কিশোর মজুমদার কংগ্রেসের খলিল সায়েদকে পরাজিত করেন।
১৯৭২ এবং ১৯৭১ সালে কংগ্রেসের প্রবোধ কুমার সিংহ রায় জয়ী হন। ১৯৬৯ সালে বাংলা কংগ্রেসের অবিনাশ বসু জয়লাভ করেন। ১৯৬৭ সালে কংগ্রেসের এম. বোস জয়ী হন।
বেলু ওরিজোঁতি

বেলু ওরিজোঁতি () দক্ষিণ আমেরিকা মহাদেশের রাষ্ট্র ব্রাজিলের দক্ষিণ-পূর্ব অংশের মিনাস গেরাইস রাজ্যের রাজধানী শহর। মূল বেলু ওরিজোঁতি শহরে প্রায় ২৫ লক্ষ এবং বৃহত্তর মহানগর এলাকাতে প্রায় ৫২ লক্ষ লোকের বাস। এটি ব্রাজিলের ৬ষ্ঠ বৃহত্তম জনবহুল শহর এবং ৩য় বৃহত্তম জনবহুল মহানগর এলাকা। মূল শহরের আয়তন প্রায় ৩৩১ বর্গকিলোমিটার। এটি ব্রাজিলের প্রথম পরিকল্পিত নগরী। ১৮শ শতকের শুরুর দিকে এখানে লোকবসতি স্থাপিত হলেও মূলত ১৮৯০-এর দশকেই বর্তমান শহরটিকে পরিকল্পিতভাবে নির্মাণ করা হয়। নগরটির নকশাবিদেরা মার্কিন যুক্তরাষ্ট্রের রাজধানী ওয়াশিংটন ডিসি-কে অনুপ্রেরণা হিসেবে ব্যবহার করেন।
বেলু ওরিজোঁতি শহরটি কয়েকটি পাহাড়ের উপরে নির্মিত এবং চারপাশে উঁচু পর্বত দিয়ে বেষ্টিত। শহরটি বিশালাকার মিনেইরাউঁ স্টেডিয়ামের জন্য সুপরিচিত। ১৯৬৫ সালে নির্মিত এই স্টেডিয়ামে ব্রাজিলীয় ফুটবল জাদুঘরটি অবস্থিত। শহরের কাছে পাম্পুলিয়া হ্রদ এবং পাম্পুলিয়া স্থাপতিক ভবনসমষ্টি অবস্থিত, যেখানে ব্রাজিলের আধুনিকতাবাদী স্থপতি অস্কার নিমাইয়ারের নকশাকৃত তরঙ্গাকৃতির ছাদবিশিষ্ট আসিসির সাধু ফ্রান্সিস গির্জাটি অবস্থিত।
শহরের কেন্দ্রে রয়েছে বৃক্ষশোভিত স্বাধীনতা চত্বর (Praça da Liberdade "প্রাসা দি লিবের্দাদি"), যার চারপাশ ঘিরে রেখেছে বেশ কিছু সরকারী ভবন। এর কাছেই ব্রাজিলীয় চিত্রশিল্পী ইনিমা দি পাউলা'র চিত্রকর্ম সমৃদ্ধ একটি শিল্পকলা জাদুঘর আছে। ১৯২৯ সালে বিশালাকার কেন্দ্রীয় বিপণী বিতানটি নির্মাণ করা হয়। এখানে বহু বার, রেস্তোরাঁ ছাড়াও স্থানীয় কাচাসা মদ্যপানীয়, হস্তশিল্পজাত দ্রব্য ও স্থানীয় কৃষিপণ্য বিক্রয়কারী অনেক দোকান আছে। স্টেশন চত্বরে নব্যধ্রুপদী চারু ও দারুকলা জাদুঘরটি অবস্থিত; জাদুঘরটি আদিতে একটি রেলস্টেশন ছিল। মাঁগাবেইরাস উদ্যান থেকে গোটা শহরের একটি বিস্তৃত অবাধ দৃশ্যপট দেখতে পাওয়া যায়। শহরের দক্ষিণ-পশ্চিমে ইনিওতিঁ নামক একটি বিশাল জাদুঘর ও উদ্যান এলাকা অবস্থিত যেখানে উন্মুক্ত মাঠে সমসাময়িক শিল্পকলার প্রদর্শনীর আয়োজন করা হয়।
বেলু ওরিজোঁতি শহরটি ১৯৫০ ফিফা বিশ্বকাপ ও ২০১৪ ফিফা বিশ্বকাপের আয়োজক শহরগুলির একটি ছিল। এছাড়া শহরটি ২০১৩ সালের ফিফা কনফেডারেশনস কাপের যৌথ আয়োজক ছিল এবং ২০১৬ গ্রীষ্মকালীন অলিম্পিক প্রতিযোগিতার কিছু ফুটবল খেলারও আয়োজন করে।
বালুরঘাট বিধানসভা কেন্দ্র

বালুরঘাট (বিধানসভা কেন্দ্র) ভারতের পশ্চিমবঙ্গ রাজ্যের দক্ষিণ দিনাজপুর জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ৩৯ নং বালুরঘাট বিধানসভা কেন্দ্রটি বালুরঘাট পৌরসভা, অমৃতাখন্ড, ভাটপাড়া এবং চিঙ্গিশপুর গ্রাম পঞ্চায়েত গুলি বালুরঘাট সমষ্টি উন্নয়ন ব্লক এবং হিল্লি সমষ্টি উন্নয়ন ব্লক এর অন্তর্গত।
বালুরঘাট বিধানসভা কেন্দ্রটি ৬ নং বালুরঘাট লোকসভা কেন্দ্রের অন্তর্গত।
২০১১ সালের নির্বাচনে, তৃণমূল কংগ্রেসের শঙ্কর চক্রবর্তী তার নিকটতম প্রতিদ্বন্দ্বী আরএসপি'র বিশ্বনাথ চৌধুরীকে পরাজিত করেন।
১৯৭৭ থেকে ২০০৬ সাল পর্যন্ত আরএসপি বিশ্বনাথ চৌধুরী বালুরঘাট কেন্দ্র থেকে সাত বছর জয়লাভ করেছিলেন। অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০৬ সালে বিজেপি এর দেবশ্রী চৌধুরীকে, ২০০১ সালে তৃণমূল কংগ্রেসের শঙ্কর চক্রবর্তীকে, ১৯৯৬ এবং ১৯৯১ সালে কংগ্রেসের বিপ্লব খানকে, ১৯৮৭ সালে কংগ্রেসের মাধব চন্দ্র রায়কে, ১৯৮২ সালে আইসিএসের আশিস রায়কে এবং ১৯৭৭ সালে কংগ্রেসের জ্যোতিশ্বর সরকারকে পরাজিত করেন।
১৯৭২ এবং ১৯৭১ সালে কংগ্রেসের বীরেশ্বর রায় জয়ী হন। ১৯৬৯ এবং ১৯৬৭ সালে আরএসপি/নির্দল মুকুল বাসু জয়ী হন। ১৯৬২ সালে কংগ্রেসের সুশীল রঞ্জন চট্টোপাধ্যায় জয়ী হন। ১৯৫৭ এবং ১৯৫১ সালে বালুরঘাট যৌথ আসন ছিল। ১৯৫৭ সালে কংগ্রেসের মারদি হাকাই ও নির্দলের ধীরেন্দ্রনাথ ব্যানার্জী জয়ী হন। স্বাধীন ভারতের প্রথম নির্বাচন, কংগ্রেসের সরোজ রঞ্জন চট্টোপাধ্যায় এবং লক্ষ্মণ চন্দ্র হান্ডা উভয় জয়ী হন।
বাংলাদেশ আওয়ামী ওলামা লীগ

বাংলাদেশ আওয়ামী ওলামা লীগ হল বাংলাদেশের একটি ধর্মীয় রাজনৈতিক দল, যা আওয়ামী লীগের অঙ্গসংগঠন বলে নিজেদের দাবি করে। যদিও মূল দল বাংলাদেশ আওয়ামী লীগ তাদের অঙ্গসংগঠন হিসাবে ওলামা লীগের কার্যক্রম স্থগিত করেছিল। ২০২৩ সালের ২০ মেতে এ সংগঠনটিকে বাংলাদেশ আওয়ামী লীগ অঙ্গসংগঠনের মর্যদা দেয়।
আওয়ামী ওলামা লীগ ১৯৯৬ সালে তৎকালীন আওয়ামীলীগ সভানেত্রী এবং পরবর্তীতে প্রধানমন্ত্রী শেখ হাসিনা কর্তৃক প্রতিষ্ঠিত হয়। 
২০১৬ সালে ওলামা লীগ বাংলাদেশ সরকার গৃহীত জাতীয় উৎসব পহেলা বৈশাখকে ইসলাম বিরোধী ও অনৈসলামিক আখ্যায়িত আয়োজন বন্ধের দাবি করে।
২০১৭ সালের জানুয়ারিতে বাংলাদেশে স্টার জলসা, স্টার প্লাস ও জি বাংলাসহ ভারতীয় সব টিভি চ্যানেল সম্প্রচার বন্ধেরও দাবি করে। একই বছর ওলামা লীগ সুপ্রীম কোর্টের সামনে থেকে গ্রীক বিচারের দেবী থিমিসের মূর্তি সরানোর দাবি করেছিল।
ফ্রাঙ্ক মিলিগ্যান

ফ্রাঙ্ক উইলিয়াম মিলিগ্যান (; জন্ম: ১৯ মার্চ, ১৮৭০ - মৃত্যু: ৩১ মার্চ, ১৯০০) হ্যাম্পশায়ারের ফার্নবোরা এলাকায় জন্মগ্রহণকারী ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের পক্ষে ১৮৯৯ সালে স্বল্পকালীন সময়ের জন্য আন্তর্জাতিক ক্রিকেটে অংশগ্রহণ করেছেন।
শৌখিন প্রথম-শ্রেণীর ক্রিকেটার হিসেবে ইয়র্কশায়ারের প্রতিনিধিত্ব করেছেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিং করার পাশাপাশি ডানহাতে ফাস্ট বোলিংয়ে দক্ষ ছিলেন ফ্রাঙ্ক মিলিগ্যান।
প্রতিভাধর অল-রাউন্ডার হিসেবে যথেষ্ট সুনাম ছিল তার। সজীব পেস বোলিং, উজ্জ্বীবিত ফিল্ডার ও ব্যাট হাতে দৃষ্টিনন্দন স্ট্রোক খেলতেন ফ্রাঙ্ক মিলিগ্যান। ১৮৯৭ সালে ওভালে জেন্টলম্যানের সদস্যরূপে প্লেয়ার্সের বিপক্ষে সুন্দর ক্রীড়ানৈপুণ্য প্রদর্শন করেছিলেন। উভয় ইনিংসেই ৪৭ রান সংগ্রহের পাশাপাশি দ্বিতীয় ইনিংসে মাত্র তিন রান দিয়ে দুই উইকেট দখল করেন। এক বছর পর স্কারবোরায় দ্বিতীয় ইনিংসে ৭/৬১ বোলিং পরিসংখ্যান দাঁড় করান।
অন্য কাউন্টিতে জন্মগ্রহণ করলেও ইয়র্কশায়ারের পক্ষে কাউন্টি চ্যাম্পিয়নশীপে খেলেন। ১৮৯৪ থেকে ১৮৯৮-৯৯ মৌসুম পর্যন্ত ৯৫টি প্রথম-শ্রেণীর খেলায় অংশ নিয়ে দশটি অর্ধ-শতক ও ১৪৪ উইকেট দখল করেছিলেন।
সমগ্র খেলোয়াড়ী জীবনে দুইটি টেস্ট খেলার সুযোগ লাভ করেন ফ্রাঙ্ক মিলিগ্যান। ১৮৯৮-৯৯ মৌসুমে লর্ড হকের নেতৃত্বাধীন ইংরেজ দলের সদস্যরূপে দক্ষিণ আফ্রিকা গমন করেন। ১৪ ফেব্রুয়ারি, ১৮৯৯ তারিখে টেস্ট ক্রিকেটে অভিষেক ঘটে তার। দ্বিতীয় ও সর্বশেষ টেস্টটি খেলেন একই সালের ১ এপ্রিলে। এ সফর শেষ হবার পরও দক্ষিণ আফ্রিকায় অবস্থান করেন।
দক্ষিণ আফ্রিকায় অবস্থানকালে কর্নেল প্লামারের অধীনে দ্বিতীয় বোর যুদ্ধে অংশ নেন। সেখানে তিনি লেফট্যানেন্ট পদবী ধারণ করেন। ম্যাফকিং এলাকায় অবস্থান করেন। ৩১ মার্চ, ১৯০০ তারিখে দক্ষিণ আফ্রিকার ট্রান্সভাল প্রদেশের রামাতলাবামা এলাকায় ৩০ বছর বয়সে নিহত হন তিনি।
পশ্চিম ইয়র্কশায়ারের ব্র্যাডফোর্ডের হ্যারল্ড পার্কে গোলাপ বাগানে তাকে স্মরণপূর্বক স্মারকসূচক সূর্যঘড়ি রয়েছে।
বাংলাদেশ ইনস্টিটিউট অব ইসলামিক থট

বাংলাদেশ ইনস্টিটিউট অব ইসলামিক থট (বিআইআইটি) বাংলাদেশে অবস্থিত একটি গবেষণা ভিত্তিক চিন্তাধারা প্রতিষ্ঠান, যা যুক্তরাষ্ট্রের ওয়াশিংটন ভিত্তিক ইন্টারন্যাশনাল ইনস্টিটিউট অব ইসলামিক থটে নিবন্ধিত। বিআইআইটি গভীরতম শিক্ষার জন্য সংশ্লেষিত শিক্ষা, সংস্কৃতি ও নৈতিকতা গবেষণার সাথে জরিত। এটি ১৯৮৯ সালে প্রতিষ্ঠিত হয় এবং বর্তমানে এটি বেসরকারি সংস্থা হিসেবে নিবন্ধিত হয়ে কার্যক্রম পরিচালনা করছে।
বাংলাদেশী বুদ্ধিজীবী শাহ আব্দুল হান্নান এর সহযোগী প্রতিষ্ঠাতা ছিলেন এবং ট্রাস্টের প্রধান হিসেবে দ্বায়িত্ব পালন করেছেন। 
প্রতিষ্ঠানটির প্রধান কার্যালয় ছাড়াও চট্টগ্রাম, রাজশাহী ও কুষ্টিয়ায় বিভাগীয় কার্যালয় আছে। বিআইআইটির একটি সমৃদ্ধ লাইব্রিরী রয়েছে।
এথেল ব্যারিমোর

এথেল ব্যারিমোর (; জন্ম: এথেল মে ব্লিদ; ১৫ আগস্ট ১৮৭৯ - ১৮ জুন ১৯৫৯) ছিলেন একজন মার্কিন অভিনেত্রী। তিনি ব্যারিমোর অভিনয়শিল্পী পরিবারের একজন। তাকে "মার্কিন মঞ্চনাটকের ফার্স্ট লেডি" বলে অভিহিত করা হয়। তিনি ছয় দশকের অধিক সময় মঞ্চে অভিনয় করেছেন। ১৯৪৪ সালে তিনি "নান বাট দ্য লোনলি হার্ট" চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কার অর্জন করেন।
এথেল মে ব্লিদ ১৮৭৯ সালের ১৫ই আগস্ট পেন্সিলভেনিয়ার ফিলাডেলফিয়ায় জন্মগ্রহণ করেন। তার পিতা মরিস ব্যারিমোর (জন্মনাম: হারবার্ট ব্লিদ) ছিলেন একজন একজন অভিনেতা এবং তার মাতা জর্জিয়ানা ড্রিউ ছিলেন একজন অভিনেত্রী। তার জন্মের চার মাস পূর্বে টেক্সাসের ওল্ড ওয়েস্ট এনকাউন্টার নামে খ্যাত এক দুর্ঘটনায় পতিত হয়েছিলেন। তার পিতার প্রিয় চরিত্র উইলিয়াম ম্যাকপিস থ্যাকারির "দ্য নিউকামস"-এর ইথেল চরিত্রের নামানুসারে তার নাম রাখা হয়েছিল।
অভিনেতা জন ও লিওনেল ব্যারিমোর তার ভাই, অভিনেতা জন ড্রিউ ব্যারিমোর তার ভাইপো এবং অভিনেত্রী ড্রিউ ব্যারিমোর তার ভাইপোর কন্যা। এছাড়া তিনি অভিনেত্রী ও মঞ্চ ব্যবস্থাপক লুইস লেন ড্রিউয়ের (মিসেস জন ড্রিউ নামে পরিচিত) নাতনী এবং ব্রডওয়ে ম্যাটিনি আইডল জন ড্রিউ জুনিয়র ও ভিটাগ্রাফ স্টুডিওজের মঞ্চ ও পর্দা তারকা সিডনি ড্রিউয়ের ভাইঝি।
"ন্যাশনাল রেড ক্রস পিজেন্ট" (১৯১৭) ও "রাসপুতিন অ্যান্ড দ্য এমপ্রেস" (১৯৩২) ছবিতে তারা তিন ভাইবোন - এথেল, জন ও লিওনেল একত্রে অভিনয় করেন। প্রথম চলচ্চিত্রটি বর্তমানে হারানো চলচ্চিত্র বলে গণ্য করা হয়।
১৯৪৪ সালে তিনি "নান বাট দ্য লোনলি হার্ট" চলচ্চিত্রে ক্যারি গ্র্যান্টের বিপরীতে অভিনয় করেন। এই কাজের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কার অর্জন করেন।
তাকে পরবর্তীকালে রবার্ট সিয়ডম্যাকের "দ্য স্পাইরাল স্টেয়ারকেস" (১৯৪৬), অ্যালফ্রেড হিচককের "দ্য প্যারাডাইন কেস" (১৯৪৭) এবং "পোট্রেট অব জেনি" (১৯৪৮) ও "দ্য রেড ডানুবি" (১৯৪৯) ছবিতে দেখা যায়। তার সর্বশেষ চলচ্চিত্র ছিল "জনি ট্রাবল" (১৯৫৭)।
এথেল ব্যারিমোর ১৯৫৯ সালে হৃদরোগে আক্রান্ত হয়ে হলিউডে তার নিজ বাড়িতে মৃত্যুবরণ করেন। এর পূর্বে তিনি কয়েক বছর হৃদযন্ত্রের রোগে ভুগছিলেন। আর দুই মাস পরে তার ৮০তম জন্মদিন ছিল। তাকে ইস্ট লস অ্যাঞ্জেলেসের কালভারি সেমাটেরিতে সমাহিত করা হয়। তার নামানুসারে নিউ ইয়র্ক সিটিতে ইথেল ব্যারিমোর থিয়েটারের নামকরণ করা হয়। ইথেল তার ভাই জন ও লিওনেলের সাথে যৌথভাবে আমেরিকান থিয়েটার হল অব ফেমের সদস্য ছিলেন।
আসকার দীঘি

আসকার দীঘি ১৬৬৬ সালের ২৭ জানুয়ারি মোগলেরা আরাকানদের পরাজিত করে চাটিগাঁ দুর্গ দখল করেন। মোগলদের অনেক ফৌজদার ছিল। মোগলদের দ্বিতীয় ফৌজদার হলেন আস্কর খাঁ। আস্কর খাঁর আসল নাম ছিল আবদুল্লাহ বেগ। আর পূর্ণ নাম ছিল নবাব আস্কর খাঁ বজমে সানি। ১৬৬৯-১৬৭১ খ্রিষ্টাব্দ পর্যন্ত তিন বছর তিনি চট্টগ্রামের শাসনকর্তা ছিলেন। মোগল শাসনামলে এই দুর্গে ১০ হাজার সৈন্য বা ফৌজ থাকত। ফৌজদের জন্য পানি সরবরাহের সুবিধার্থে নবাব আস্কর খাঁ এই দীঘি খনন করান। এই ‘দীঘি’ নিয়ে অনেক কিংবদন্তি প্রচলিত আছে।
প্রায় সাড়ে ৪০০ বছরের ইতিহাস এই দীঘির। রহমতগঞ্জ মৌজার জামাল খান এলাকায় আসকার দীঘির অবস্থান। এই দীঘির নামেই এলাকাটি পরিচিত। প্রচলিত জনশ্রুতি থেকে জানা গেছে, প্রাচীনকালে চট্টগ্রাম ছিল জিন-পরি-অধ্যুষিত দেশ। পীর বদর শাহ এসে অলৌকিক চাটির (মাটির প্রদীপ) আলোর তেজের সাহায্যে জিন-পরি তাড়ান। সেই থেকে এই জনপদের নাম হয় চাটিগাঁ।
স্তেপান মাকারভ

স্তেপান ওসিপোভিচ মাকারভ (; (জন্ম: ৮ জানুয়ারি ১৮৪৯ – মৃত্যু: ১৩ এপ্রিল ১৯০৪) ছিলেন একজন রুশ ভাইস অ্যাডমিরাল। তিনি একাধারে রুশ রাজকীয় নৌবাহিনীর একজন অত্যন্ত দক্ষ ও পুরস্কৃত কর্মকর্তা, রুশ বিজ্ঞান আকাদেমি কর্তৃক পুরস্কৃত একজন সমুদ্রবিজ্ঞানী, এবং বহুসংখ্যক বইয়ের রচয়িতা ছিলেন। মাকারভ কয়েকটি জাহাজের নকশাও তৈরি করেছিলেন। ১৯৪৬ সালে শাখালিন দ্বীপের শিরিতোরু শহরকে তার সম্মানে মাকারভ নামকরণ করা হয়।
স্তেপান মাকারভ ১৮৪৯ সালের ৮ জানুয়ারিতে নিকোলায়েভে (বর্তমান মিকোলাইভ, ইউক্রেন) জন্মগ্রহণ করেন। তার পিতা ছিলেন রাজকীয় রুশ নৌবাহিনীর একজন অতিরিক্ত কর্মকর্তা। ১৮৫৮ সালে তার পরিবার নিকোলায়েভস্ক না আমুরে শহরে চলে যায় এবং মাকারভ সেখানকার একটি বিদ‍্যালয়ে পড়াশোনা করেন। ১৮৬৩ সালে তিনি রুশ নৌবাহিনীতে যোগদান করেন এবং রুশ প্রশান্ত মহাসাগরীয় নৌবহরে একজন ক‍্যাডেট হিসেবে দায়িত্ব পালন করেন। ১৮৬৬ সালে তিনি "আস্কোল্দ" নামক একটি জাহাজে করে উত্তমাশা অন্তরীপের মধ‍্যে দিয়ে ভ্লাদিভোস্তক থেকে ক্রন্সতাদৎ পর্যন্ত একটি নৌযাত্রায় অংশগ্রহণ করেন। মাকারভ ১৮৬৭ থেকে ১৮৭৬ সাল পর্যন্ত অ‍্যাডমিরাল আন্দ্রেই পোপোভের অধীনে বাল্টিক নৌবহরে দায়িত্ব পালন করেন। ১৮৭৬ সালে তাকে কৃষ্ণসাগরীয় নৌবহরে বদলি করা হয়।
মাকারভ ১৮৭৭–১৮৭৮ সালের রুশ–তুর্কি যুদ্ধে অংশগ্রহণ করেন। এসময় তিনি রুশ টর্পেডো বোট "ভেলিকি ক্নিয়াজ কনস্তান্তিনে"র অধিনায়ক হিসেবে বহু পুরস্কার ও সম্মাননা অর্জন করেন। নৌসেনাপতিদের মধ‍্যে যাঁরা নৌযুদ্ধে প্রথম টর্পেডো বোট বহর ব‍্যবহার করেছিলেন তাদের মধ‍্যে তিনি একজন। ১৮৭৮ সালের ১৪ জানুয়ারি তিনি বাতুমির নিকটে অটোমান নৌযান "ইন্তিবাখ"কে টর্পেডো ছুঁড়ে ডুবিয়ে দেন। এটি ছিল বিশ্বের প্রথম সফল টর্পেডো ব‍্যবহার।
১৮৭৯–১৮৮০ সালে তিনি মধ‍্য এশিয়ার তুর্কমেনদের বিরুদ্ধে যুদ্ধে অংশ নেন। গিওক তেপের যুদ্ধের সময় তিনি রুশ বাহিনীর নৌবহরের অংশ ছিলেন। ১৮৮১ সালের ১ জানুয়ারি তাকে ক‍্যাপ্টেন, ১ম শ্রেণি পদে উন্নীত করা হয়।
আবদুর রাজ্জাক (বীর প্রতীক)

আবদুর রাজ্জাক (জন্ম: অজানা - মৃত্যু: ২৯ সেপ্টেম্বর ১৯৮৯) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
আবদুর রাজ্জাকের জন্ম নোয়াখালী জেলার চাটখিল উপজেলার ছয়ানী টগবা গ্রামে। তার বাবার নাম জবেদউল্লা ভুঁইয়া এবং মায়ের নাম রোকেয়া বানু। তার স্ত্রীর নাম রোকেয়া বেগম। তার দুই ছেলে, চার মেয়ে। 
পাকিস্তান সেনাবাহিনীর তৃতীয় ইস্টবেঙ্গল রেজিমেন্টে চাকরি করতেন আবদুর রাজ্জাক। ১৯৭১ সালে এই রেজিমেন্টের অবস্থান ছিল সৈয়দপুর সেনানিবাস। মুক্তিযুদ্ধ শুরু হলে তিনি যুদ্ধে দেন। প্রতিরোধ যুদ্ধশেষে ভারতে যান। পরে জেড ফোর্সের অধীনে যুদ্ধ করেন তিনি।
১৯৭১ সালের ১৪ অক্টোবর সিলেট জেলার অন্তর্গত টেংরাটিলার পার্শ্ববর্তী ছাতকে ছিল পাকিস্তান সেনাবাহিনীর শক্ত একটি প্রতিরক্ষা অবস্থান। সুরমা নদীর তীরে ছাতক সীমান্তবর্তী গুরুত্বপূর্ণ স্থান। ১২ অক্টোবর মুক্তিবাহিনীর প্রধান এম এ জি ওসমানী নিয়মিত মুক্তিবাহিনীর তৃতীয় ইস্টবেঙ্গল রেজিমেন্টকে ছাতকে আক্রমণের নির্দেশ দেন। তার নির্দেশ পেয়ে প্রয়োজনীয় রেকি ও পরিকল্পনা ছাড়াই তারা আক্রমণ করেন। মূল আক্রমণকারী দল হিসেবে থাকে আলফা ও ব্রাভো কোম্পানি। আক্রমণের সময় দোয়ারাবাজার হয়ে ওয়াপদার বেড়িবাঁধ ধরে যাতে পাকিস্তান সেনাবাহিনীর কোনো রি-এনফোর্সমেন্ট না আসতে পারে সে জন্য টেংরাটিলা নামক স্থানে অবস্থান নিয়ে চার্লি কোম্পানিকে কাট অব পার্টি হিসেবে দায়িত্ব পালন করতে বলা হয়। এই কোম্পানিতে ছিলেন আবদুর রাজ্জাক। তারা ১৩ অক্টোবর রাতে সীমান্তের ওপারের বাঁশতলা ক্যাম্প থেকে রওনা হন। বাঁশতলা ক্যাম্প ছিল মুক্তিবাহিনীর ৫ নম্বর সেক্টরের শেলা সাব সেক্টরের অধীন। ওই সাব সেক্টরের প্রদত্ত তথ্য অনুযায়ী সেদিন সকাল পর্যন্ত টেংরাটিলায় পাকিস্তানি সেনাবাহিনী ছিল না। নৌকায় করে ভোরে টেংরাটিলায় যাওয়ামাত্র পাকিস্তান সেনাবাহিনীর আক্রমণের মুখে পড়েন মুক্তিযোদ্ধারা। পাকিস্তানিরা সব কয়টি নৌকার ওপর একযোগে গুলি করতে থাকে। এমন পরিস্থিতির জন্য মুক্তিযোদ্ধারা প্রস্তুত ছিলেন না। চারদিকে গভীর পানি থাকায় বেশির ভাগ নৌকা ডুবে যায়। অনেক মুক্তিযোদ্ধা সাঁতার জানতেন না। অস্ত্র ফেলে অনেকে সাঁতরে নিরাপদস্থানে যেতে থাকেন। চরম প্রতিকূলতার মধ্যে আবদুর রাজ্জাকসহ কয়েকজন ভয় না পেয়ে পানির মধ্যে থেকেই পাল্টা গুলি করেন। ওই সুযোগে অনেক মুক্তিযোদ্ধা নিরাপদস্থানে যেতে সক্ষম হন। সেদিন পাকিস্তান সেনাবাহিনীর আকস্মিক আক্রমণে মুক্তিবাহিনীর ব্যাপক ক্ষয়ক্ষতি হয়। ২২ জন মুক্তিযোদ্ধা শহীদ ও ২৫-২৬ জন আহত হন।
গুপ্ত: দ্য হিডেন ট্রুথ

গুপ্ত, দ্য হিডেন ট্রুথ () একটি বলিউড নির্মিত হিন্দি রহস্যকাহিনী মূলক চলচ্চিত্র যা ১৯৯৭ সালে মুক্তি পায়। এই সিনেমার পরিচালক ছিলেন রাজীব রাই।
তরুন সাহিল সিনহার সৎ পিতা জয়সিং সিনহা একজন গভর্নর ও প্রভাবশালী ব্যক্তি। সাহিল তার মা সারদা ও সৎ ভাই হর্ষের সাথে থাকে। জয়সিং এর সচিব ঈশ্বর দিওয়ানের মেয়ে ঈশাকে সাহিল পছন্দ করে এবং তারা নিজেরা বিয়ে করবে মনস্থির করে। কিন্তু সাহিলের পিতা এই সম্পর্ক মেনে নিতে চাননা বরং তার বিয়ে ঠিক করেন শিল্পপতি চৌধুরীর মেয়ে শীতলের সাথে। শীতলকে সাহিল ঘনিষ্ঠ বন্ধু হিসেবেই দেখে, প্রেমিকা নয়। সাহিলের সাথে এই নিয়ে তার পিতার তীব্র মনান্তর হয়। মত্ত অবস্থায় সে পারিবারিক বন্ধু ও ডাক্তার মিঃ গান্ধীর বাড়ি থেকে নিজ বাড়ি যায় এবং দেখে তার সৎ পিতা গভর্নর সিনহাকে কেউ হত্যা করেছে। সাহিলের ওপর সকলের সন্দেহ পড়ে এমনকি তার মা'ও তাকে সন্দেহ করেন। সাহিলকে গ্রেপ্তার করে জেলে পাঠানো হলে সে জেলারকে পিটিয়ে জেল থেকে পালায় ও শীতলের কাছে আশ্রয় নেয়। গভর্নর হত্যা ঘটনায় পুলিশ কমিশনার উপযুক্ত তদন্তের জন্যে সাহসী এবং তুখোড় অফিসার উধম সিং'কে ডেকে পাঠান। উধম সিং জানতে পারেন সাহিল শীতলের সাহায্যে পালিয়ে বেড়াচ্ছে এবং তাদের সাহায্য করছে সাহিলের প্রেমিকা ঈশা দিওয়ান। সাহিল বুঝতে পারে তার পিতার সাথে অনেক প্রভাবশালী ব্যক্তির মনোমালিন্য হয়েছিল। তাদের মধ্যে উকিল থানাওয়ালা, মন্ত্রী, শ্রমিক নেতা বিলাসরাও, শিল্পপতি চৌধুরীও আছেন। এদের প্রায় সকলকে সাহিল আক্রমণ করে জখম করে। কিন্তু তার পিতার হত্যাকারী কে সে সম্পর্কে নিশ্চিত হতে পারেনা। পিতার মরদেহের পাশে উদ্ধার হওয়া লকেটটি ছাড়া কোনো সূত্র খুঁজে পায়না। উধম সিং বুঝতে পারেন সাহিল আসল হত্যাকারী নয়। তিনি সচিব ঈশ্বর দিওয়ানের বাড়ি তল্লাশী করেন ও উপযুক্ত প্রমাণ পেয়ে তাকে গ্রেপ্তার করেন। তার পরেও খুন হয়ে যান ডাক্তার গান্ধী যিনি প্রকৃতই আসল হত্যাকারীর পরিচয় জেনে ফেলেছিলেন। এবার উধম সিং এর বাড়িতে আসল হত্যাকারী হানা দিয়ে তাকে খুন করার চেষ্টা করে। তারপর সে যায় শীতলকে হত্যা কর‍তে। সেই সময় লকেটের রহস্য উদ্ধার করে সাহিল।
বর্ষিজোড়া ইকোপার্ক

বর্ষিজোড়া ইকোপার্ক বাংলাদেশের মৌলভীবাজার জেলায় অবস্থিত একটি সংরক্ষিত এলাকা। এই ইকোপার্কটি কয়েকটি ছোট ছোট টিলা নিয়ে গড়ে তোলা হয়েছে। ইকোপার্কটিতে রয়েছে ঘন গাছ-গাছালি ও জীববৈচিত্রের সমাহার। এখানে কটেজ ও পিকনিক কর্নার রয়েছে।
ইকোপার্কটিতে রয়েছে ঘন গাছ-গাছালি এবং নানা প্রকার প্রাকৃতিক উদ্ভিদ ও বৃক্ষরাজি। এগুলোর মধ্যে চাপালিশ, শাল, গর্জন, চম্পাফুল, জারুল, মিনজিরি, চাউ, ঝাউ, কড়ই, জলপাই, আম, কাঁঠাল, নারিকেল, সুপারি, কামরাঙ্গা, চালতা, আগর, কৃষ্ণচূড়া, শিমুল, বাজনা, নাগেশ্বর, বকুল, হিজল, ডুমুর এবং বিবিধ বেত উল্লেখযোগ্য। এছাড়াও নানা প্রজাতির গুল্ম, বীরুত্ এবং লতাও এখানে দেখা যায়।
শকুনের নিরাপদ এলাকা-১ তফসিল অনুসারে বর্ষিজোড়া ইকোপার্ক শকুনের জন্য নিরাপদ বলে ঘোষিত।
মুরইছড়া ইকোপার্ক

মুরইছড়া ইকোপার্ক বাংলাদেশের মৌলভীবাজার জেলায় অবস্থিত কুলাউড়া উপজেলার কর্মধা ইউনিয়নে অবস্থিত একটি ইকোপার্ক। এই ইকোপার্কটি কয়েকটি ছোট ছোট টিলা নিয়ে গড়ে তোলা হয়েছে। ইকোপার্কটিতে রয়েছে ঘন গাছ-গাছালি ও জীববৈচিত্রের সমাহার। 
মুরইছড়া ঝর্ণা ও মুরইছড়া নদীর নামেই ওই এলাকার নামকরণ হয় মুরইছড়া। পর্যটন বিকাশে এই মুরইছড়া ঝর্ণাকে কেন্দ্র করে সরকার ২০০১ সালে মুরইছড়া ইকো পার্ক প্রকল্পের ভিত্তি প্রস্থর স্থাপন করলেও আজও আলোর মুখ দেখে নি এই ইকোপার্ক টি।
কুলাউড়া রেঞ্জের কর্মধা ইউনিয়নের মুরইছড়া বিটের পৃথিমপাশা একোয়ার্ড ফরেস্টের লুথিটিলার পাদদেশে মুরইছড়া জলপ্রপাতকে ঘিরে ইকো পার্কটি অবস্থিত। কুলাউড়া উপজেলা সদর হতে রবির বাজার, বুধপাশা স্কুল বাজার, মুরইছড়া বাজার হয়ে মুরইছড়া ইকো পার্কে যাওয়া যায়। সিলেট থেকে মুরইছড়া ইকো পার্কের দূরত্ব ৮৫ কিলোমিটার। অন্যদিকে মৌলভীবাজার থেকে এর দূরত্ব ৫৭ কিলোমিটার।
পার্টির আয়তন ৮৩০ একর। এখানে লুথিশংখ নামে একটি জলপ্রপাত রয়েছে। এ জলপ্রপাতকে ঘিরেই ইকো পার্কটি গড়ে উঠছে। ইকো পার্কের উত্তরে পৃথিমপাশা একোয়ার্ড ফরেস্ট, দক্ষিণে ভারত, পূর্বে একোয়ার্ড ফরেস্টের বাঁশমহাল এবং পশ্চিমে মুরইছড়া চা বাগান অবস্থিত। মুরইছড়া ইকো পার্কের আশপাশে গারোদের বসবাস।
২০০১ সালের ১৫ এপ্রিল এক আড়ম্বরপূর্ণ অনুষ্ঠানের মধ্য দিয়ে ইকো পার্ক বাস্তবায়ন প্রকল্পের ভিত্তিপ্রস্তর স্থাপন করেন তৎকালীন পরিবেশ ও বন মন্ত্রী সৈয়দা সাজেদা চৌধুরী। প্রকল্পের প্রাক্কলিত ব্যয় ধরা হয় পাঁচ কোটি দুই লাখ ৩২ হাজার টাকা। সরকারের নিজস্ব তহবিলের অর্থায়নে ইকো পার্ক স্থাপন প্রকল্পের অধীনে এর কার্যক্রম শুরু হয়। ভিত্তিপ্রস্তর স্থাপন হলেও স্থানীয় আদিবাসীদের প্রতিবাদ-আন্দোলনের মুখে এর কাজ বন্ধ করে দেওয়া হয়। এখন পর্যন্ত প্রকল্পের কাজ এগোয়নি।
মুরইছড়া ইকো পার্কে বিভিন্ন ধরনের চিরসবুজ ও পত্রঝরা বৃক্ষ রয়েছে। রামডালা, আউয়াল, রাতা, তুন, কড়ই, হরীতকী, বহেড়া, আমলকী, জারুল, চিকরাশি, মুলিবাঁশ এর মধ্যে অন্যতম। মুরইছড়া ইকো পার্কে বিচরণকারী বন্য প্রাণীদের মধ্যে রয়েছে শিয়াল, বেজি, বন্য শূকর, কাঠবিড়ালী, বন বিড়াল, হরিণ, চিতাবাঘ, হাতি, শিয়াল, বন মোরগ, শকুন, হরিয়াল, ঘুঘু, হুতুমপেঁচা, কাঠঠোকরা, পাহাড়ি ময়না, বাবুই, গুইসাপ, গোখরা, সজারু, হনুমান, বানর প্রভৃতি।
রাজ্য সড়ক ৯ (পশ্চিমবঙ্গ)

৯ নং রাজ্য সড়ক হল ভারতের রাজ্য পশ্চিমবঙ্গের একটি রাজ্য সড়ক।এই রাজ্য সড়কটির দ্বারা দুর্গাপুর শহর রাজ্যের ওড়িশা সীমান্তের শহর নয়াগ্রাম-এর সঙ্গে যুক্ত হয়েছে।
রাজ্য সড়ক ৯ দুর্গাপুর থেকে শুরু হয়েছে।এপর এটি গেছে বড়জোড়া, বেলিয়াতোড়, বিকনা, বাঁকুড়া, তালডাংরা, সিমলাপাল, রাইপুর, ফুলকুশমা, শিলদা, গিধনি, চিল্কিগড়, গোপীবল্লভপুর, ছাতিনাশোল হয়ে নয়াগ্রাম পর্যন্ত।
৯ নং রাজ্য সড়কের মোট দৈর্ঘ্য হল -২৫১ কিমি।.
জেলা গুলিতের রাজ্য সড়ক ৯ -এর দৈর্ঘ্য:
পশ্চিম বর্ধমান জেলা: ০- ৭ কিমি।বাঁকুড়া জেলা: ৭- ৮৯ কিমিপশ্চিম মেদিনীপুর ও ঝাড়গ্রাম জেলা: ৮৯- ২৫১ কিমি
সড়কের বিভাগসমূহ নীচে ছক আকারে প্রকাশ করা হল:.
শ্রেষ্ঠ চলচ্চিত্র বিভাগে ফিল্মফেয়ার সমালোচক পুরস্কার

শ্রেষ্ঠ চলচ্চিত্র বিভাগে ফিল্মফেয়ার সমালোচক পুরস্কার হল ভারতের চলচ্চিত্রের জন্য "ফিল্মফেয়ার" ম্যাগাজিন প্রদত্ত বাৎসরিক পুরস্কার। ১৯৭১ সাল থেকে ফিল্মফেয়ার পুরস্কারের অংশ হিসেবে এই পুরস্কার প্রদান করা হচ্ছে।
লোগান

লোগান ২০১৭ সালে মুক্তিপ্রাপ্ত একটি মার্কিন সুপারহিরো চলচ্চিত্র। এটি মার্ভেল কমিকসের চরিত্র উলভারিনের উপর ভিত্তি করে নির্মিত হয়েছে। চলচ্চি্ত্রটি প্রযোজনা করেছে যৌথভাবে মার্ভেল এন্টারটেইনমেন্ট, টিএসজি এন্টারটেইনমেন্ট ও ডোনার'স কোম্পানি আর এটি বণ্টন করে টুয়েন্টিয়েথ সেঞ্চুরি ফক্স। এটি "এক্স-মেন চলচ্চিত্র সিরিজের" দশম ছবি ও এককভাবে উলভারিনকে নিয়ে নির্মিত তৃতীয় ও শেষ চলচ্চিত্র। উলভারিনকে নিয়ে নির্মিত আগের দুইটি চলচ্চিত্র "এক্স-মেন অরিজিন্স: উলভারিন (২০০৯)" ও "দ্য উলভারিন (২০১৩)" এর পরবর্তী কিস্তি এটি। চলচ্চিত্রটি মার্ক মিলার ও স্টিভ ম্যাকনিভেন রচিত "ওল্ড ম্যান লোগান" কমিকসটি থেকে অনুপ্রাণিত যেখানে বার্ধক্যে জর্জরিত লোগান দুর্যোগ পরবর্তী পৃথিবীতে একটি শেষ অভিযানে অংশ নেয়।
২০১৭ এর ১৭ ফেব্রুয়ারি ৬৭ তম বার্লিন আন্তর্জাতিক চলচ্চিত্র উৎসবে "লোগানের" প্রথম প্রদর্শনী হয়। এরপরে ৩ মার্চ, ২০১৭ মার্কিন যুক্তরাষ্ট্রে এটি স্ট্যান্ডার্ড ও আইম্যাক্স আকারে মুক্তি পায়। চলচ্চিত্রটি দর্শক ও সমালোচক সবার কাছেই বেশ প্রশংসিত হয়। অনেকে এটিকে সবচেয়ে সেরা সুপারহিরো চলচ্চিত্র বলেও আখ্যায়িত করেন। ছবিটি নির্মাণে ব্যয় হয় ৯ কোটি ৭০ লক্ষ মার্কিন ডলার আর আয় করে প্রায় ৬০ কোটি ৩৪ লক্ষ মার্কিন ডলার।
ওরিয়ন গ্রুপ

ওরিয়ন গ্রুপ বাংলাদেশের অন্যতম বৃহৎ শিল্প গ্রুপ। এই গ্রুপে অধীনে বিভিন্ন শিল্প প্রতিষ্ঠান রয়েছে, যার মধ্যে রয়েছে ওরিয়ন ফার্মা লিমিটেড, রাসায়নিক, ওষুধ, অবকাঠামো উন্নয়ন, কৃষি ব্যবসা, আতিথেয়তা, বস্ত্র, বিমান চলাচল ইত্যাদি। ওরিয়ন প্রতিষ্ঠা করেন ওবায়দুল করিম, যিনি গ্রুপের চেয়ারম্যান, এবং তার ছেলে সালমান ওবায়দুল করিম, যিনি ব্যবস্থাপনা পরিচালক। এই গ্রুপ ঢাকায় মেয়র মোহাম্মদ হানিফ ফ্লাইওভার নির্মাণ করেছে। বাংলাদেশের সবচেয়ে উঁচু ভবন, সিটি সেন্টার ঢাকা, ওরিয়ন গ্রুপের নির্মাণ। কোম্পানিটি বাংলাদেশে ক্রিসপি ক্রিম এবং ফিশ অ্যান্ড কোং রেস্তোরাঁর একমাত্র ফ্র্যাঞ্চাইজি।
ওরিয়ন গ্রুপ ১৯৮৫ সালে একটি ফার্মাসিউটিক্যাল কোম্পানি হিসেবে প্রতিষ্ঠিত হয়। ওরিয়ন ফার্মাসিউটিক্যালস ঢাকা স্টক এক্সচেঞ্জে তালিকাভুক্ত।
১৯৯৩ সালে, ওরিয়ন গ্রুপ রাষ্ট্রায়ত্ত কোহিনূর কেমিক্যাল কোম্পানি (বিডি) লিমিটেড ক্রয় করে, যেটি সম্ভব হয়েছিল গ্রুপের চেয়ারম্যানের সাথে প্রধানমন্ত্রী খালেদা জিয়া-র ঘনিষ্ঠ সম্পর্কের কারণে। তিনি বাংলাদেশ জাতীয়তাবাদী দলের রাজনীতিবিদ তারেক রহমান এবং হারিস চৌধুরী-রও ঘনিষ্ঠ ছিলেন।
আশা করি এই অনুবাদ আপনার প্রয়োজন মিটিয়েছে।
পীরগঞ্জ পৌরসভা, রংপুর

পীরগঞ্জ পৌরসভা বাংলাদেশের রংপুর বিভাগের রংপুর জেলার অন্তর্গত একটি পৌরসভা।
রংপুর জেলা হতে ৪৫ কি:মি: দক্ষিণ দিকে অবস্থিত। ভৌগোলিক অবস্থান ২৫.৪১৫২৭৭৭৮° উত্তর ৮৯.৩১৬৬৬৬৬৭° পূর্ব ২৫°১৮’ হতে ২৫°৩১’ উত্তরঅক্ষাংশ এবং ৮৯°০৮’ হতে ৮৯°২৫’ পূর্বদ্রাঘিমাংশ।
গত ২৮ জানুয়ারী ২০১৩ তারিখ পীরগঞ্জ পৌরসভা, রংপুর এর গেজেট প্রকাশিত হয়। এর আয়তন প্রায় ৭.১৭৪২৭ বর্গ কিলোমিটার। ১৩টি মৌজা ৩টি ইউনিয়ন (পীরগঞ্জ-৭,রায়পুর-৪ এবং রামনাথপুর-২) সমন্বয়ে পৌরসভার সীমানা নির্ধারণ করা হয়েছে।
২০১৬ সালের ৭ আগস্ট প্রথমবারের মতো নবগঠিত পীরগঞ্জ পৌরসভার নির্বাচন অনুষ্ঠিত হয়।
নন্দাদেবী ও পুষ্প উপত্যকা জাতীয় উদ্যান

নন্দাদেবী ও পুষ্প উপত্যকা জাতীয় উদ্যান ভারতের উত্তরাখণ্ডে অবস্থিত একটি ইউনেস্কো বিশ্ব ঐতিহ্যবাহী স্থান। এটি ২০ কিমি দূরত্বে অবস্থিত দুটি মূল এলাকা নন্দাদেবী জাতীয় উদ্যান ও পুষ্প উপত্যকা জাতীয় উদ্যানের সাথে একটি সম্মিলিত বাফার এলাকা জুড়ে তৈরী হয়েছে।
১৯৮৮ সালে এটি নন্দাদেবী জাতীয় উদ্যান (ভারত) নামে নথিভুক্ত করা হয়। ২০০৫ সালে এলাকা বাড়িয়ে পুষ্প উপত্যকা জাতীয় উদ্যান ও একটি বাফার অংশ যোগ করে একসাথে নাম দেওয়া হয় নন্দাদেবী ও পুষ্প উপত্যকা জাতীয় উদ্যান।
এলাকার ক্ষেত্রফল
আশা আগারওয়াল

আশা আগারওয়াল একজন ভারতীয় প্রাক্তন মহিলা ম্যারাথন বিজয়ী ও অর্জুন পুরস্কার প্রাপক।
২৭ জানুয়ারী ১৯৮৫ সালে আশা হংকং ম্যারাথন জেতেন। এশিয়ান ট্র্যাক এন্ড ফিল্ড প্রতিযোগিতায় ১৯৮৫ সালের সেপ্টেম্বরে জাকার্তায় উনি সোনা জেতেন ২ ঘণ্টা ৪৮ মিনিট ৫১ সেকেন্ডে, যে রেকর্ড আজও অক্ষুণ্ণ আছে। উনি ১৯৮৯ এ দিল্লীতে ফ্রিডম ম্যারাথন ও ১৯৮৬ এ ত্রিনিদাদ ম্যারাথনও জেতেন। ২৬ টি ম্যারাথনের ভিতরে আটটিতে উনি ২ ঘণ্টা ৫০ মিনিটের কম সময়ে দৌড়ন।
তুই আমার (চলচ্চিত্র)

তুই আমার হচ্ছে ২০১৭ সালের মুক্তিপ্রাপ্ত একটি বাংলাদেশী প্রণয় ঘরানার চলচ্চিত্র। চলচ্চিত্রটি পরিচালনা করেছেন সজল আহমেদ ও প্রযোজনা করেছেন হ্যাভেন মাল্টিমিডিয়া লিমিটেড। চলচ্চিত্রটির কেন্দ্রীয় চরিত্রে অভিনয় করেছেন সাইমন সাদিক, মিষ্টি জান্নাত। ২১ এপ্রিল ২০১৭ সালে বাংলাদেশের ৭০টি প্রেক্ষাগৃহে মুক্তি পায় চলচ্চিত্রটি। এটির চিত্রনাট্য লিখেছেন কলকাতার প্রলয় ভট্টাচার্য। নৃত্য পরিচালনা করেছেন কলকাতার শঙ্ক রায় ও বাংলাদেশের মাসুম বাবুল।
মিষ্টি অনেক বড়লোকের মেয়ে, সাইমন তার বন্ধু। পারিবারিকভাবে সাইমনের মায়ের সঙ্গে মিষ্টির মায়ের সম্পর্ক। সে কারণে একসাথে চলাফেরা মিষ্টি-সাইমনের। এর মধ্যে মিষ্টি সাইমনকে ভালোবেসে ফেলে। কিন্তু সে অনেক বড়লোকের মেয়ে হওয়ায় সাইমন তার প্রেমের প্রস্তাবে রাজি হয় না। তবে মনে মনে সাইমন তাকেও ভালোবাসে। সেটা তাকে বুঝতে দেয় না।
তুই আমার চলচ্চিত্রের সঙ্গীত পরিচালনা করেছেন কলকাতার শ্রী প্রীতম।
হাত্রা

হাত্রা (আরবি ভাষায়: الحضر‎ al-Ḥaḍr) ইরাকের নিনাওয়া প্রদেশের এবং আল কারেন অঞ্চলের একটি প্রাচীন শহর। এটা আল হাদর নামেও পরিচিত। নামটি প্রাচীন পুঁথিতে পাওয়া যায় এবং এটা পারস্যের খাভারানের প্রদেশ ছিলো। শহরটি বাগদাদের ২৯০ কিমি (১৮০ মা) উত্তর-পশ্চিমে এবং মশুলের ১১০ কিমি (৬৮ মা) দক্ষিণ-পশ্চিমে অবস্থিত।
২০১৫ সালের ৭ মার্চ ইরাকি কর্মকর্তাসহ বিভিন্ন সুত্র থেকে জানা যায় ইসলামি জংগী গ্রুপ গ্রুপ ইসলামিক স্টেট অব ইরাক এবং লেভান্ত (ISIL) হাত্রার ধ্বংসাবশেষ নষ্ট করে ফেলতে শুরু করে। পরের মাসে আইএসআইএল মিনার ধ্বংসের ভিডিও প্রকাশ করে।
হাত্রা সম্ভবত ৩য় বা ২য় খ্রিস্টপূর্বাব্দে সেলেকি সাম্রাজ্য কর্তৃক নির্মিত হয়। পরবর্তীতে পার্থিয়ান সাম্রাজ্য এটা দখল করে নেয়। ১ম ও ২য় শতাব্দীতে এটা ধর্ম ও ব্যবসার কেন্দ্র হিসেবে বিকশিত হয়। পরবর্তীতে শহরটি সম্ভবত ১ম আরব সাম্রাজ্যের রাজধানী হয়ে ওঠে। হাত্রা থেকে শাসিত অঞ্চল আরব রাজ্য নামে পরিচিত পায় যা আরব রাজপুত্র কর্তৃক পরিচালিত হতো।
হাত্রা অচিরেই একটি সুরক্ষিত দুর্গ শহরে পরিণত এবং রোমান সামাজ্যের বারবার করা আক্রমণ রুখে দিতে থাকে। দ্বিতীয় পার্থিয়ান যুদ্ধে শহরটি গুরুত্বপূর্ণ ভূমিকা পালন করেছিলো। এটা ট্রোজান (১১৬/১১৭) এবং সেপ্টিমাস সেভেরাসের(১৯৮/১৯৯) আক্রমণ প্রতিহত । ২৩৮ সালে হাত্রা শাহরাযুর যুদ্ধে ইরানীদের পরাজিত করে কিন্তু ২৪১ সালে ইরানি সাসানিয় সম্রাট ১ম শাপুরের কাছে পরাজিত হয় এবং ধ্বংস হয়। ঐতিহ্যময়ী গল্পগুলোতে হাত্রার পতন সম্পর্কে বলা হয় আরব রাজার কন্য আন-নাদিরা বিশ্বাসঘাতকতা করে শহরটি শাপুরের হাতে তুলে দেয়। গল্পটিতে বলা হয় শাপুর কীভাবে রাজাকে হত্যা করে আন নাদিরা কে বিবাহ করে কিন্তু পরবর্তীতে তাকেও হত্যা করে।
১৯৭৩ সালের চলচ্চিত্র দ্যা এক্সোসিস্ট এর শুরুর দৃশ্যের চিত্রায়ন হাত্রাতে করা হয়। ১৯৮৫ সাল থেকে স্থানটি ইউনেস্কোর ওয়ার্ল্ড হেরিটেজ সাইট হিসেবে ।
সাদ্দাম হোসেন সাইটটিকে মেসোপটেমীয় ইতিহাসের প্রতিফলন হিসেবে দেখতেন এবং হাত্রাসহ নিনেভেহ, নিমরদ, আশুর এবং ব্যবিলন সংস্কারের উদ্যোগ নেন আরব কৃতিত্বের প্রতীক হিসেবে। ব্যাবিলনের ১ম পর্যায়ের সংস্কার কার্যে $৮০ মিলিয়ন মার্কিন ডলার খরচ হয়। সাদ্দাম।দাবী করেন সংস্কার কার্যে ব্যবহৃত ইটে তার নাম ব্যবহার করতে হবে এবং হাত্রার সংস্কারকৃত মন্দিরের অংশের নাম তার নামে হতে হবে।
১৯৮৭ সাল থেকে তুরিনো বিশ্ববিদ্যালয়ের আর. রিক্কিয়ারডি ভেনকো পরিচালিত ইতালীয় প্রত্নতত্ত্বীয় খনন হাত্রায় কাজ করছে। খননে একটি গুরুত্বপূর্ণ ভবনকে নির্দিষ্ট করা হয় যা তেমেনোসের কাছে অবস্থিত। সাইট সংরক্ষণ এবং প্রত্নস্থলের উন্নয়নে এখন বিভিন্ন প্রকল্পের অধীনে খনন কাজ চলছে।
২০০৪ সালে দ্যা টেলিগ্রাফ প্রতিবেদন করে যে, হাত্রার সুন্দর সুরক্ষিত কলাম এবং মূর্তি হাত্রাকে ইরাকে সবচেয়ে চিত্তাকর্ষক স্থানে পরিণত করেছেন
মধ্য এশীয় বিদ্রোহ

মধ্য এশীয় বিদ্রোহ, যা রুশ সূত্রগুলোতে বাসমাখি বিদ্রোহ () হিসেবে পরিচিত, ছিল রুশ সাম্রাজ্য ও সোভিয়েত ইউনিয়নের বিরুদ্ধে মধ্য এশিয়ার মুসলিম জনগণের বিদ্রোহ।
প্রথম বিশ্বযুদ্ধের আগে একজন রুশ গভর্নর জেনারেল তাসখন্দ থেকে রুশ তুর্কিস্তান প্রদেশটি শাসন করতেন। তাসখন্দের পূর্বদিকে অবস্থিত ছিল ফারগানা উপত্যকা, যেখানে বিভিন্ন জাতির মানুষ বসবাস করত। এই জনবিরল অঞ্চলটি স্থায়ীভাবে বসবাসকারী কৃষক এবং প্রধানত কিরগিজ যাযাবরদের আবাসস্থল ছিল। রুশ শাসনাধীনে এই অঞ্চলটি একটি প্রধান তুলা-উৎপাদন কেন্দ্রে পরিণত হয়। তুলা উৎপাদনের ফলে অঞ্চলটির অর্থনৈতিক উন্নতি সাধিত হয় এবং ফলশ্রুতিতে অঞ্চলটিতে কিছু শিল্পপ্রতিষ্ঠান গড়ে ওঠে, কিন্তু স্থানীয় দোকানের কর্মচারিদের অর্থনৈতিক অবস্থা রুশদের চেয়ে অনেক খারাপ ছিল। তুলা ব্যবসায় থেকে প্রাপ্ত সম্পদের বণ্টন ছিল সম্পূর্ণরূপে অসম। সামগ্রিকভাবে জীবনযাত্রার মানের উন্নতি ঘটে নি এবং বহু কৃষক ঋণগ্রস্ত হয়ে পড়ে। অনেক অপরাধী নিজেদের দল গঠন করে এবং ফারগানা উপত্যকায় যখন "বাসমাখি বিদ্রোহ" শুরু হয় তখন এই আন্দোলন গঠনের ভিত্তি গঠন করে।
প্রথম বিশ্বযুদ্ধের সময়ে তুলার মূল্য নির্দিষ্টকরণের ফলে পরিস্থিতির আরো অবনতি ঘটে এবং একটি বৃহৎ ভূমিহীন প্রলেতারিয়েত গোষ্ঠির সৃষ্টি হয়। মুসলিম ধর্মীয় নেতারা জুয়া এবং মদ্যপানের বিরুদ্ধে সোচ্চার হন, যেগুলো তখন সাধারণ ঘটনায় পরিণত হয়েছিল। অপরাধের হারও তুলনামূলকভাবে বৃদ্ধি পায়।
১৯১৬ সালে রুশ সরকার মধ্য এশিয়ার মুসলিমদের সামরিক বাহিনীতে যোগদান বাধ্যতামূলক করে (আগে মুসলিমরা এ বাধ্যবাধকতা থেকে মুক্ত ছিল) এবং এর ফলে রুশ তুর্কিস্তানে বড় ধরনের সহিংসতার সূত্রপাত ঘটে। বর্তমান কাজাখস্তান ও উজবেকিস্তানে এর বিরুদ্ধে বিদ্রোহ দেখা দেয়, এবং রুশ সরকার সামরিক আইন জারির মাধ্যমে এই বিদ্রোহ দমন করে। রুশ এবং মধ্য এশীয়দের (প্রধানত কাজাখ) মধ্যে দ্বন্দ্ব শুরু হয় এবং উভয়পক্ষ একে অপরের ওপর বড় মাত্রায় গণহত্যা চালায়। এর ফলে হাজার হাজার মানুষ নিহত হয় এবং অসংখ্য মানুষ প্রতিবেশী চীনে পালিয়ে যায়। ১৯১৬ সালের বিদ্রোহ ছিল মধ্য এশিয়ায় প্রথম রুশবিরোধী ঘটনা এবং এটি পরবর্তী বছরে জার দ্বিতীয় নিকোলাসের পতনের পর স্থানীয় প্রতিরোধের সূচনা করে।
জাতীয় সড়ক ৪৯ (ভারত)

জাতীয় সড়ক ৪৯ (পুরাতোন এনএইচ ৬ ও এনএইচ ২০০ মিলিত ভাবে) হল ভারতের একটি জাতীয় সড়ক। এই জাতীয় সড়কটি ছত্তিশগড় থেকে শুরু হয় পশ্চিমবঙ্গের খড়গপুর পর্যন্ত বিস্তৃত । এটি বিলাসপুরে জাতীয় সড়ক ৩০ থেকে উৎপন্ন হয়ে খড়গপুর-এ জাতীয় সড়ক ১৬-এ মিলিত হয়েছে।ছত্তিশগড়, ওড়িশা, ঝাড়খণ্ড ও পশ্চিমবঙ্গ-এই চার রাজ্যের উপর দিয়ে জাতীয় সড়কটি বিস্তৃত।এর মোট দৈর্ঘ্য ।
জাতীয় সড়ক ১৪ (ভারত)

জাতীয় সড়ক ১৪ (পূর্বে এনএইচ ৬০) হল ভারতের একটি জাতীয় সড়ক। এই জাতীয় সড়কটি পশ্চিমবঙ্গ রাজ্যের মুর্শিদাবাদ জেলার মোরগ্রাম থেকে শুরু হয়ে পশ্চিম মেদিনীপুর জেলার খড়গপুরে শেষ হয়েছে। সড়কটি মোরগ্রামে জাতীয় সড়ক ১২-এর সঙ্গে যুক্ত হয়েছে এবং খড়গপুরে জাতীয় সড়ক ১৬-এর সঙ্গে যুক্ত হয়েছে। জাতীয় সড়কটির মোট দৈর্ঘ্য হল ।
জাতীয় সড়ক ১১৪ (ভারত)

জাতীয় সড়ক ১১৪ হল ভারতের একটি জাতীয় সড়ক। এই মহাসড়কটি মল্লাপুর, ময়ুরেশ্বর, সাঁইথিয়া, প্রান্তীক, বোলপুর,ভেদীয়া, গুশকরা, টালিট হয়ে বর্ধমান পর্যন্ত গেছে। এই সড়কটি মল্লাপুরে জাতীয় সড়ক ১৪ -এর সঙ্গে যুক্ত এবং বর্ধমানে জাতীয় সড়ক ১৯ -এর সঙ্গে যুক্ত। এই সড়কের মোট দৈর্ঘ্য হল ।
মেন ইন ব্ল্যাক

জনপ্রিয় সংস্কৃতি এবং ইউএফও ষড়যন্ত্র তত্ত্বে মেন ইন ব্ল্যাক () দ্বারা কালো স্যুট পরিহিত লোকদেরকে বোঝানো হয় যারা নিজেদেরকে সরকারী এজেন্ট বলে দাবী করেন, ইউএফও প্রত্যক্ষদর্শীদের (যারা ইউএফও এর সাক্ষ্যপ্রমাণ পেয়েছেন বলে দাবী করেন) ভয় দেখান এবং ইউএফও প্রত্যক্ষদর্শীগণ যা দেখেছেন সেই বিষয়ে নীরব থাকার জন্য হুমকি দেন। কখনও কখনও বলা হয়, তারা নিজেরাই ভীনগ্রহবাসী ()। এই শব্দটি কোনো অজানা সংগঠন বা সরকারের বিভিন্ন শাখায় কাজ করা রহস্যময় ব্যক্তিকে বোঝাতেও বারবার ব্যবহার করা হয়, যেখানে সেই ব্যক্তিকে কোনো গোপনীয়তা রক্ষার জন্য বা অদ্ভুত কার্য পরিচালনার জন্য নিযুক্ত করা হয়ে থাকে। এই শব্দটি জাতিবাচক, বিভিন্ন অস্বাভাবিক, হুমকিস্বরূপ অথবা অদ্ভুত আচরণ করা ব্যক্তিকে বোঝাতে শব্দটি ব্যবহার করা হয়, যার স্বভাব, প্রকাশ বা উপস্থিতিকে ইউএফও দর্শনের সাথে কোনোভাবে সম্পর্কযুক্ত করা যায়। ইউএফও গবেষক এবং ইউএফও কৌতূহলীগণ অনেক সময়ই তাদের নিজেদের সাথে "মেন ইন ব্ল্যাক" এর সাক্ষাৎ ও মোকাবেলার কথা বলেছেন।
বাস্তব জীবনের এই "মেন ইন ব্ল্যাক" এর গল্পগুলো একটি আধা-কমিক বৈজ্ঞানিক কল্পকাহিনী () "মেন ইন ব্ল্যাক" নামক কমিক বই, চলচ্চিত্র এবং অন্যান্য মিডিয়া ফ্র্যাঞ্চাইজ তৈরি করার উৎসাহ জুগিয়েছিল।
লোকাচারবিদ পিটার রোজসেউইজ "মেন ইন ব্ল্যাক" এর ধারণাকে মানুষের মাঝে লুসিফার (বাইবেলে বর্ণিত শয়তান) সম্পর্কিত ধারণার সাথে তুলনা করেছেন এবং বলেছেন, "এদেরকে একধরনের "মনোবিজ্ঞানগত নাটক" হিসেবে বিবেচনা করা যায়।"
"মেন ইন ব্ল্যাক" এর ধারণা ইউফোলজি এবং ইউএফও লোকাচারেই বেশি পাওয়া যায়। ১৯৫০ এবং ১৯৬০ এর দশকে ইউফোবিদগণ একটি চক্রান্তমূলক মানসিকতা অবলম্বন করা শুরু করে এবং "ইউএফও সংক্রান্ত সত্যতা" আবিষ্কারের জন্য তাদের উপর কোনো সংগঠিত হুমকি আসতে শুরু করবে বলে ভয় পেতে শুরু করেন।
১৯৪৭ সালে, হ্যারল্ড ডাল দাবী করেন, কালো রং এর স্যুট পরিহিত এক ব্যক্তি তাকে সতর্ক করে গেছেন যাতে তিনি তার দাবীকৃত মউরি দ্বীপে ইউএফও দেখার কথা প্রকাশ না করেন। ১৯৫০ এর দশকের মাঝামাঝি সময়ে ইউফোলজিস্ট আলবার্ট কে বেন্ডার দাবী করেন, একজন কালো স্যুট পরিহিত ব্যক্তি তার সাথে দেখা করেছেন যিনি তাকে হুমকি প্রদান ও সতর্ক করে গেছেন যাতে তিনি আর ইউএফও নিয়ে তদন্ত না করেন। বেন্ডার বিশ্বাস করতেন, সেই "মেন ইন ব্ল্যাক" ছিলেন একজন গোপন সরকারী এজেন্ট যার কাজ ছিল ইউএফও সম্পর্কিত সাক্ষ্যপ্রমাণগুলোকে ধামাচাপা দেয়া। ইউফোলজিস্ট জন কিল দাবী করেন তার সাথে মেন ইন ব্ল্যাকের সাক্ষাত হয়েছিল যাদেরকে তিনি "ভৌতিক অতিপ্রাকৃতিক" বলেছেন যাদের গায়ের রং ছিল কালো এবং মুখমণ্ডলের গঠন ছিল "বহির্জাগতিক"। ইউফোলজিস্ট জেরোম ক্লার্কের মতে, "মেন ইন ব্ল্যাক" সম্পর্কিত ঘটনাসমূহ সেই সব অভিজ্ঞতার প্রতিনিধিত্ব করে যেগুলো "বাস্তব জগতে সাধারণ ঘটনার মতো ঘটতে দেখা গেছে বলে মনে হয় না"।
ঐতিহাসিক এরন গুলিয়াস লেখেন, "সত্তর, আশি ও নব্বই এর দশকে ইউএফও ষড়যন্ত্র তাত্ত্বিকগণ "মেন ইন ব্ল্যাক" এর ধারণাকে তাদের বর্ধিষ্ণু জটিল এবং ভ্রমাত্মক কল্পনায় প্রবেশ করান।"
জন সি শেরউড তার প্রবন্ধ "Gray Barker: My Friend, the Myth-Maker" এ লেখেন, “১৯৬০ এর দশকের শেষের দিকে তার ১৮ বছর বয়সে, গ্রে বার্কার তাকে একটি গল্প তৈরি করতে প্ররোচিত করলে তিনি গ্রে বার্কারকে সাহায্য করেছিলেন। পরে সেই গল্পটিকে বার্কার তার বইতে প্রকাশিত করেছিলেন। সেখানে বার্কার "ব্ল্যাকমেন" এর কথা উল্লেখ করেন। গল্পটি অনুসারে এই ব্ল্যাকমেন হলেন তিনজন রহস্যজনক ইউএফও অধিবাসী যারা শেরউডের ছদ্মনামী পরিচয় "ডঃ রিচার্ড এইচ প্র্যাট" কে ইউএফও সম্পর্কে প্রকাশ করতে বিরত করেছিল।”